Αλέξης Τσίπρας από Θεσσαλονίκη : Τα πράγματα είναι πάρα πολύ σοβαρά για να αφήνουμε τον κ. Μητσοτάκη να διχάζει και να ρημάζει • Εκκλησιαστικές Ειδήσεις & Νέα από τον Κόσμο\nΔημοσιεύθηκε: Τετάρτη 14 / 7 / 2021 , 1:58 από news_room\nΟ Πρόεδρος του ΣΥΡΙΖΑ – Προοδευτική Συμμαχία κος Τσίπρας Αλέξης ήταν ο βασικός ομιλητής στην κεντρική πολιτική εκδήλωση του ΣΥΡΙΖΑ-Προοδευτική Συμμαχία στη Θεσσαλονίκη που πραγματοποιήθηκε στις 12 Ιουλίου 2021 .\nΣτη Θεσσαλονίκη θα μιλήσει ο Πρόεδρος του ΣΥΡΙΖΑ Αλέξης Τσίπρας – Πολιτική Εκδήλωση στο Ανοιχτό Θέατρο Νεάπολης στις 12 Ιούλη\nΣτην ομιλία του ο κος Αλέξης Τσίπρας σημείωσε: Συντρόφισσες και σύντροφοι, πολίτες της Θεσσαλονίκης, είναι μεγάλη η χαρά μου να βρίσκομαι ξανά εδώ, στη δυτική Θεσσαλονίκη, εδώ που χτυπά η καρδιά της πόλης, εδώ που βρίσκεται ο λαϊκός κόσμος, ο αυθεντικός κόσμος, ένας κόσμος για τον οποίο αξίζει τον κόπο κανείς να αγωνίζεται για τις ανάγκες του και τις διεκδικήσεις του.Είναι μεγάλη η χαρά μου που έχουμε τη δυνατότητα, αν και φορώντας μάσκες, παρόλα αυτά βλέπω το βλέμμα σας και βλέπω την επιθυμία σας και την αγωνία σας να βγούμε μπροστά. Δεν κρύβει η μάσκα αυτή την επιθυμία, την επιθυμία να ξανακερδίσουμε το δίκαιο σ’ αυτό τον τόπο. Το βλέπω στο βλέμμα σας, στα μάτια σας. Και πραγματικά νιώθω συγκίνηση που μας δίνεται η δυνατότητα να ανταμώσουμε ξανά δια ζώσης, από κοντά έστω και τηρώντας τα απαραίτητα υγειονομικά μέτρα, όλα τα μέτρα υγειονομικής προστασίας. Και ελπίζω, ειλικρινά ελπίζω, η αβάσταχτη ελαφρότητα και ο κυβερνητικός ερασιτεχνισμός στη διαχείριση της πανδημίας, να μη μας οδηγήσουν ξανά σε ένα τέταρτο lockdown.Γιατί, αυτοί που λίγες μέρες πριν πανηγύριζαν για δεύτερη φορά μέσα σε ένα χρόνο ότι δήθεν νίκησαν οριστικά τον κορονοϊό, είναι ικανοί να ξαναρίξουν τις ευθύνες στις δικές σας πλάτες, στις δικές μας πλάτες, στις πλάτες των πολιτών, στις πλάτες της ελληνικής κοινωνίας και να μεταθέσουν τις δικές τους ανεπάρκειες, την αδράνεια και τις δικές τους λανθασμένες εκτιμήσεις, στη λεγόμενη ατομική ευθύνη.\nΚαι να διχάσουν τους πολίτες σε μια στιγμή που η κοινωνία μας χρειάζεται εμπιστοσύνη, ενότητα και αλληλεγγύη.Αλλά δεν έχουμε πια καμία αμφιβολία ούτε για τις προθέσεις ούτε για την «ικανότητα» του κ. Μητσοτάκη. Πάντοτε αυτός ήταν, τόσος είναι και τώρα. Στις πιο δύσκολες στιγμές για την ελληνική κοινωνία, η έγνοια του δεν είναι πως θα αντιμετωπίσουμε τη πανδημία αλλά πως ο ίδιος θα αποκομίσει πολιτικά οφέλη. Πως θα επιβιώσει πολιτικά και πως θα επιβάλλει μια βαθιά αντιλαϊκή πολιτική.\nΚαι το μήνυμα που στέλνουμε σήμερα είναι: Ως εδώ! Φτάνει πια! Ως εδώ! Δεν έχουμε το δικαίωμα να αφήσουμε, δεν μπορούμε να αφήσουμε και δεν θα αφήσουμε, να συνεχίσουν να κάνουν το ψέμα, την καταστολή, και τη διαφθορά, κανονικότητα σε αυτό τον τόπο. Να συνεχίσουν να απολαμβάνουν ανέμελα Σαββατοκύριακα καλοκαιρινά με 13.000 νεκρούς στον τόπο μας. Να συνεχίζουν να διαμοιράζουν τα ιμάτια του λαού μας σε κολλητούς, σε «ημέτερους» με απευθείας αναθέσεις και την ίδια στιγμή να μην κάνουν ούτε μια μόνιμη πρόσληψη στο ΕΣΥ. Δεν μπορεί και δεν πρέπει να τους αφήσουμε και δεν θα τους αφήσουμε, να τσιμεντώνουν την Ακρόπολη, να ακρωτηριάζουν τα αρχαία της Βενιζέλου, να ανέχονται -αν όχι να υποθάλπουν- ανατριχιαστικά εγκλήματα παιδεραστίας, βιασμών, κακοποίησης, βαρβαρότητας. Να παραδίδουν τη παιδεία, την εργασία, το ασφαλιστικό στα μεγάλα συμφέροντα, να διαλύουν την εργασία, να πτωχεύουν επιχειρήσεις και νοικοκυριά. Να παίζουν το παιγνίδι των λίγων με τις ζωές των πολλών.\nΕίναι καιρός να αντιδράσουμε και να δώσουμε στον συλλογικό αγώνα, στον δικό μας αγώνα, πρωταγωνιστικό ρόλο στις εξελίξεις. Για να μην επιτρέψουμε αυτή η δυστοπία την οποία ζούμε εδώ κι ενάμιση χρόνο, να γίνει καθεστώς. Είναι καιρός να σπείρουμε το αύριο της δημοκρατίας και της δικαιοσύνης. Καιρός για έναν ασυμβίβαστο αγώνα, με αφετηρία τη Θεσσαλονίκη. Τη Θεσσαλονίκη της αντίστασης και της δημοκρατίας. Τη Θεσσαλονίκη, την πόλη σας, που είναι μια πόλη ορόσημο για την πολιτισμική, ιστορική και αγωνιστική ταυτότητα του λαού μας. Την πόλη, όμως, που εδώ και δυο χρόνια μετράει μεγάλες πληγές. Την πόλη που δύο χρόνια πριν, έγινε το θέατρο του ψέματος, του διχασμού, της εξαπάτησης αλλά και των κούφιων υποσχέσεων. Τα θυμάστε όλα αυτά φαντάζομαι. Δύο χρόνια πριν, ο κ. Μητσοτάκης λοιδορούσε τη μεγάλη πρόοδο στα έργα πνοής για τη Θεσσαλονίκη, όπως το Μετρό, το λιμάνι και τη σιδηροδρομική διασύνδεση. Δύο χρόνια μετά, όλα έχουν βαλτώσει. Και βεβαίως ιδίως το Μετρό. Θα λειτουργούσε, θα ήταν έτοιμο να ανοίξει τις πύλες του τώρα για όλους του πολίτες, αν δεν είχαν αυτή την εμμονή, την ιδεοληπτική.\nΔυο χρόνια μετά όμως, που όλα αυτά τα έργα έχουν βαλτώσει και το μόνο με το οποίο ασχολήθηκαν ήταν με αυτή την ιδεοληπτική, όπως τη χαρακτήρισα, εμμονή και απόφαση να ξηλώσουν ένα κομμάτι από την ψυχή της πόλης, με τα αρχαία ευρήματα στο Σταθμό Βενιζέλου. Οι εθνικοί εργολάβοι πάνω από την πολιτισμική και εθνική μας ταυτότητα! Αυτό ακριβώς έπραξαν. Και βεβαίως θα θυμάστε, δύο χρόνια πριν που ο κ. Μητσοτάκης χέρι-χέρι τότε, με το σκοταδιστικό κατεστημένο της πόλης, με την Ακροδεξιά, ακόμα και με τους Νεοναζί, ντυνόταν Μακεδονομάχος για να πολεμήσει μια συμφωνία που έδινε δίκαιη και βιώσιμη λύση σε ένα πρόβλημα το οποίο δημιούργησε η δική του παράταξη. Και αναρωτιέμαι αλήθεια, πού έχουν κρυφτεί όλοι εκείνοι που τότε με μίσος πολεμούσαν μια συμφωνία που υπερασπιζόταν τα εθνικά συμφέροντα και τα υπερασπίζεται; Σήμερα όμως, ο ίδιος ο κ. Μητσοτάκης που τότε πρωτοστάτησε σ’ αυτό τον αγώνα, τη μια δηλώνει ότι τιμά τη συμφωνία, από την άλλη όμως, σε μια επίδειξη πολιτικής δειλίας, και φαρισαϊσμού, παραπέμπει στις καλένδες τα μνημόνια συνεργασίας με τη Βόρεια Μακεδονία, μνημόνια που διασφαλίζουν το εθνικό συμφέρον καθώς διασφαλίζουν ότι τα ελληνικά πολεμικά αεροσκάφη θα είναι αυτά τα οποία θα επιτηρούν τον εναέριο χώρο της γειτονικής μας χώρας.\nΎστερα όμως, πολίτες της δυτικής Θεσσαλονίκης, ήρθε το χειρότερο ίσως απ’ όλα για την πόλη σας: Οι εκατόμβες των νεκρών της πόλης εξαιτίας της ανεμελιάς, και των μικροκομματικών υπολογισμών, τα ανύπαρκτα υγειονομικά πρωτόκολλα για την είσοδο από τα βόρεια σύνορα, η εγκληματική επιλογή να μην ακούσει ούτε τον ίδιο τον περιφερειάρχη του, τον περασμένο Οκτώβρη, έφεραν μια ανείπωτη τραγωδία στην πόλη. Η πόλη βίωσε έναν πολύμηνο εφιάλτη, οικογένειες έχασαν τους ανθρώπους τους, οι εκκλήσεις των γιατρών έπεφταν στο κενό την ώρα που τα νοσοκομεία βούλιαζαν. Κι όμως, φίλες και φίλοι, ένα χρόνο σχεδόν μετά, κανείς δεν ανέλαβε την ευθύνη. Όλοι είναι στις θέσεις τους. Κανείς δεν ανέλαβε την ευθύνη γι` αυτό το έγκλημα.\nΘυμάστε τότε ποιος έφταιγε; Θυμάστε την εντολή του προπαγανδιστικού μηχανισμού της κυβέρνησης, με τα περίφημα στημένα πλάνα από συγκεκριμένες γωνίες ώστε να φαίνεται ότι οι Θεσσαλονικείς συρρέουν ανέμελοι στην παραλία, ενώ η πόλη θρηνούσε εκατόμβη νεκρών; Φυσικά και τα θυμόμαστε. Και θυμάστε ποιο ήταν το μήνυμα του Πρωθυπουργού της χώρας ενώ η πόλη σας βίωνε την τραγωδία; Ότι εσείς φταίτε! Και σήμερα, το ίδιο λέει. Με την Θεσσαλονίκη να καταγράφει τεράστια αύξηση στο ιικό φορτίο, με τον κίνδυνο μιας νέας έξαρσης να κυριεύει την πόλη και ολόκληρη τη χώρα, το μήνυμα είναι το ίδιο: Εσείς πάλι φταίτε. Αυτοί δεν φταίνε σε τίποτα. 11 εκατομμύρια ατομικές ευθύνες έχει η χώρα, μια ευθύνη δεν υπάρχει: Η ευθύνη του Πρωθυπουργού και της κυβέρνησης αυτής της χώρας.\nΔεν φταίνε που έχουν βαφτίσει τους μισούς Έλληνες «ψεκασμένους» και δεν μεριμνούν επί της ουσίας για τον εμβολιασμό του πληθυσμού. Τα ίδια κάνουν και για την ανασφάλεια που γενικεύεται στους πολίτες. Για την έξαρση της εγκληματικότητας, ενώ αυτοί παραχωρούν μια στρατιά αστυνομικούς να φυλάνε περιθωριακούς δημοσιογράφους που τους λιβανίζουν. Για τους βιασμούς και τις κακοποιήσεις. Για την αστυνομική αυθαιρεσία. Δεν φταίνε οι δράστες, φταίνε τα θύματα! Φίλες και φίλοι, ο τόπος σε αυτήν τη δύσκολη στιγμή χρειάζεται μια ηγεσία που να μπορεί να πείθει και να ενώνει το λαό. Και ο κ. Μητσοτάκης με τις παλινωδίες και τα μπρος πίσω του, με την ανεμελιά της Πάρνηθας και του κορονογλεντιού στην Ικαρία, με όλα αυτά, την ώρα που οι πολίτες τηρούσαν πολύ σκληρά μέτρα, με όλα αυτά έχει χάσει πια την αξιοπιστία του. Και αυτό που είναι ασυγχώρητο, είναι πως επαναλαμβάνει διαρκώς τα ίδια λάθη. Όμως, σήμερα δεν είμαστε πλέον στην πρώτη φάση της πανδημίας. Ξέρουμε τι είναι αυτό που δούλεψε, ξέρουμε τι είναι αυτό που δεν δούλεψε, ξέρουμε τι χρειάζεται και πώς να κινηθούμε. Είναι λοιπόν ασυγχώρητο να απειλούμαστε σήμερα ξανά, με την αναβίωση μιας ακόμα υγειονομικής καταστροφής.\nΤρία είναι κατά τη γνώμη μου τα όπλα που διαθέτουμε: Η ενίσχυση των δομών υγείας και ιδιαίτερα της πρωτοβάθμιας βαθμίδας υγείας, η αξιοποίηση όλων των δυνατών έστω και πειραματικών φαρμακευτικών προγραμμάτων στο πεδίο της μάχης για τους βαριά νοσούντες και το εμβόλιο, για να χτίσουμε τείχος ανοσίας στο πληθυσμό. Τα δύο πρώτα όπλα, η κυβέρνηση επιδεικτικά τα αγνοεί. Μάλιστα, αντί να ενισχύσει το ΕΣΥ σχεδιάζει εν μέσω πανδημίας το κλείσιμο και τη συγχώνευση δημόσιων νοσοκομείων. Όταν εμείς στήναμε τοπικές Μονάδες Υγείας εδώ στη δυτική Θεσσαλονίκη, μας έλεγε ο κ. Μητσοτάκης στη Βουλή ότι αυτά που κάνουμε είναι σοβιετικού τύπου πολιτική και δε χρειάζεται η πρωτοβάθμια φροντίδα υγείας. Την αγνοεί την αξία της. Κι όμως είναι η πιο σημαντική ασπίδα του πληθυσμού ώστε να προλάβεις την εξέλιξη της νόσου. Και βεβαίως, την αξία και τη σημασία των πειραματικών σκευασμάτων και αυτή την αγνοεί. Τι μένει λοιπόν από τα όπλα που έχουμε διαθέσιμα; Μένει το μόνο που αναγνωρίζει η κυβέρνηση και σίγουρα το πιο ισχυρό, όσο δεν προχωρά η ανακάλυψη ενός αποτελεσματικού φαρμάκου, δηλαδή το εμβόλιο. Τι κάνει όμως για να μεγιστοποιήσει την επίδρασή του; Πως μια σοβαρή πολιτεία θα έπρεπε να προσπαθεί να διευρύνει τη χρήση αυτού του όπλου στον πληθυσμό; Εξηγώντας, ενημερώνοντας, καθησυχάζοντας, επιστρατεύοντας το επιστημονικό δυναμικό της χώρας και επικεντρώνοντας σε αυτούς και αυτές που έχουν πραγματικό φόβο και δισταγμό για να τους πείσει ότι πρέπει να εμβολιαστούν. Όχι με το βούρδουλα, όχι με απειλές. Αλλά με λογική, με επιχειρήματα, με ηρεμία. Να εξηγήσουμε στους πολίτες πόσο σημαντικό και πόσο αληθές είναι αυτό που λέει ο ΠΟΥ, ότι «κανείς δεν θα είναι ασφαλής πουθενά, αν δεν είμαστε όλοι ασφαλείς σε κάθε σημείο αυτού του πλανήτη». Να εξηγήσουμε ότι καμία κρίση και ιδιαίτερα η υγειονομική κρίση, δεν ξεπερνιέται χωρίς κοινωνική αλληλεγγύη και αίσθηση της κοινωνικής ευθύνης. Σε ζητήματα ζωής ή θανάτου, δεν χωρούν τιμωρίες για παραδειγματισμό.\nΚαι είναι ακόμη πιο νοσηρό να συνδέεις το εμβόλιο, δηλαδή τη στάση της αλληλεγγύης και της κοινωνικής ευθύνης με το χαρτζιλίκι των 150 ευρώ για τους νέους ανθρώπους, μπας και εξαγοράσεις την εκλογική τους προτίμηση στις ηλικιακές ομάδες που είσαι πάντα δεύτερος. Γιατί αυτό κάνουν. Για να πείσεις τους πολίτες σε αυτήν τη δύσκολη συγκυρία, οφείλεις να είσαι στοιχειωδώς τουλάχιστον, αξιόπιστος. Να υπερασπίζεσαι αξίες με σταθερότητα, ώστε να μπορείς να εμπνεύσεις τους πολίτες, να τους εμπνέεις πρώτα από όλα το αίσθημα της ασφάλειας.\nΗ ασφάλεια, που σου δίνει η εικόνα ενός κράτους που είναι εδώ στα δύσκολα. Ένα κράτος που σου παρέχει καλά νοσοκομεία, καλές υπηρεσίες κοινωνικής πρόνοιας. Ένα κράτος που στηρίζει τους ανθρώπους που χάνουν τις δουλειές τους, που ενισχύει τον επιχειρηματία που αναγκάστηκε να κλείσει το μαγαζί του. Για να νιώσει κάθε πολίτης από τον Έβρο ως την Κρήτη ότι απέναντι στον ιό δεν αναμετρώνται 11 εκατομμύρια ξεχωριστές ατομικές ευθύνες, αλλά μία, ενιαία συλλογική εθνική προσπάθεια. Υπό την ευθύνη μάλιστα μιας πολιτείας που έχει τον έλεγχο της κατάστασης, αλλά έχει και το σχέδιο και τη βούληση να κάνει τα πάντα για να σωθούν ανθρώπινες ζωές, για να μείνει όρθια η κοινωνία. Στη θέση όλων αυτών, όμως, δυστυχώς σήμερα υπάρχουν, η αναξιοπιστία ενός Πρωθυπουργού που διαβεβαιώνει διαρκώς ότι είμαστε στο τελευταίο μίλι, ενώ διαρκώς ξαναμπαίνουμε στη λεωφόρο του φόβου. Η αναξιοπιστία, η ανεμελιά, ο διχασμός και η ανασφάλεια, από μια κυβέρνηση που η τραγική πραγματικότητα την προειδοποιεί διαρκώς ότι τα κάνει όλα λάθος, αλλά αυτή συνεχίζει σε ένα δρόμο χωρίς επιστροφή. Λέω χωρίς επιστροφή γιατί για να αλλάξουν προσανατολισμό, απαιτείται μια αρετή την οποία στερούνται. Ποια είναι αυτή η αρετή: Πολιτική γενναιότητα. Γενναιότητα να παραδεχτούν το λάθος και να ακούσουν.\nΦίλες και φίλοι, θα το πω για άλλη μια φορά: Η κυβέρνηση του κ. Μητσοτάκη δεν αποδεικνύεται απλώς ανίκανη να διαχειριστεί μια τόσο κρίσιμη συνθήκη αλλά και επικίνδυνη. Επικίνδυνη γιατί βάζει ιδεοληψίες, συμφέροντα, κέρδη, πάνω από τις ζωές των ανθρώπων. Αλλά και επικίνδυνη γιατί βρήκε την πανδημία ως ευκαιρία, σε αυτές τις πρωτοφανείς συνθήκες, για να υλοποιήσει ένα πρόγραμμα τόσο βαθιά ταξικό και κοινωνικά άδικο, που μπροστά του θα ντρέπονταν ακόμα και οι δανειστές, θα ντρεπόταν ακόμα και η τρόικα, θα ντρεπόταν ακόμα και το Διεθνές Νομισματικό Ταμείο που ήταν στο σβέρκο μας για 8 ολόκληρα χρόνια.\nΠριν από λίγες μέρες ψήφισαν ένα Μεσοπρόθεσμο Πρόγραμμα στη Βουλή, δεν έγινε καθόλου φασαρία στα ΜΜΕ γι` αυτό. Τι προβλέπει αυτό το μεσοπρόθεσμο πρόγραμμα για τα επόμενα δυο χρόνια: Από έλλειμμα 7% φέτος, το 2023, σε δυο χρόνια, θα πάμε σε πλεόνασμα 2%.Δηλαδή μέσα σ’ αυτά τα δυο χρόνια, 9 μονάδες προσαρμογή, που ισοδυναμεί με 16 δις ευρώ. Αυτοί τα λένε, αυτοί το ψήφισαν. Για να καλυφθεί ένα τέτοιο κενό, που οι ίδιοι το προβλέπουν, τι μας λένε: Μας λένε «ξέρετε, δε θα πάρουμε μέτρα λιτότητας». Ποιον κοροϊδεύουν; Τι απεργάζονται στο παρασκήνιο; Θα επαναλάβουν τα ίδια με το 2009; Τα ίδια, όταν άφησαν τη βόμβα να σκάσει στα χέρια αλλουνού; Που άφησαν τη χώρα λεηλατημένη και με άδεια ταμεία; Το μόνο βέβαιο είναι ότι σχεδιάζουν να αφήσουν μεμιάς ξεκρέμαστες όλες τις μικρομεσαίες επιχειρήσεις και τους εργαζόμενους, αίροντας όλα τα μέτρα στήριξης, από το τέλος του έτους. Και όλες τις φοροελαφρύνσεις, που τόσο καιρό μάλιστα παρουσιάζονται ως δήθεν μόνιμες και ως δήθεν διευρυνόμενες.\nΜας πουλάνε δήθεν επιστροφή στη κανονικότητα και στη μεγάλη και ισχυρή ανάπτυξη, ενώ γνωρίζουν ότι έχουν ήδη βγάλει την οικονομία από τις ράγες και σχεδιάζουν την απότομη προσγείωση. Εκτός πια κι αν άλλα υπολογίζουν, κατά τη συνήθη τακτική τους. Να υπόσχονται λαγούς με πετραχήλια σε μια φοβισμένη κοινωνία, για να πάνε σε πρόωρες εκλογές, εν μέσω πανδημίας, μπας και γλιτώσουν τη πρόσκρουση, πριν τη λαϊκή ετυμηγορία. Αν έχει τέτοια όνειρα θερινής νύχτας ο κύριος Μητσοτάκης στο μυαλό του, ένα έχω να πω: Ας το κάνει! Θα φάει τα μούτρα του. Αν νομίζει ότι θα καταφέρει να ξεγελάσει τον ελληνικό λαό είναι βαθιά νυχτωμένος. Τον περιμένουμε λοιπόν, τον περιμένουμε εδώ. Και φαίνεται απ’ την παρουσία σας σήμερα, τον περιμένουμε και εμείς και οι Έλληνες και οι Ελληνίδες. Τον περιμένει μια μεγάλη έκπληξη. Ας το κάνει λοιπόν! Επειδή όμως φίλες και φίλοι πολλά ψέματα ακούσαμε ως εδώ απ’ όλα όσα εξαγγέλλει η κυβέρνηση και τα παπαγαλάκια τους στα ΜΜΕ, νομίζω ότι πρέπει να σας πω εγώ τώρα τη δική μας αδιαμφισβήτητη αλήθεια: Αφήσαμε, πριν από δυο χρόνια, σ’ αυτή την κυβέρνηση, την κυβέρνηση του κ. Μητσοτάκη, μια χώρα με γεμάτα Ταμεία, μ’ ένα σοβαρό μαξιλάρι ασφαλείας περί τα 37 δισ. Ευρώ, πρωτοφανές για τα ελληνικά δεδομένα.\nΜε πρωτόγνωρες σε ευρωπαϊκό επίπεδο δημοσιονομικές διευκολύνσεις, που προέκυψαν από την πανδημία, με την αναστολή του Συμφώνου Σταθερότητας, μ’ ένα έκτακτο πρόγραμμα ποσοτικής χαλάρωσης της Ευρωπαϊκής Κεντρικής Τράπεζας στο οποίο συμπεριλήφθηκε η χώρα μας και δίνει τη δυνατότητα πρωτοφανούς ρευστότητας, με μια ισχυρή πολιτική κατεύθυνση από την Ευρώπη για επεκτατική πολιτική και κοινωνικές δαπάνες και όχι με εκβιασμούς για νέα μέτρα. Αυτά είχε η κυβέρνηση Μητσοτάκη αυτά τα δυο χρόνια. Η κυβέρνηση Μητσοτάκη αυτά τα δυο χρόνια, είχε τρομακτικές δυνατότητες να στηρίξει την κοινωνία, να στηρίξει τους εργαζόμενους, να στηρίξει τους μικρομεσαίους. Τις περισσότερες δυνατότητες που είχε κάθε άλλη ελληνική κυβέρνηση από την ένταξη της χώρας στην ευρωζώνη και μετά.\nΤο σχέδιο της κυβέρνησης που συντάχθηκε εν κρυπτώ, χωρίς ουσιαστική διαβούλευση, τόσο με τα κόμματα όσο και με τις παραγωγικές δυνάμεις της χώρας, είναι ένα σχέδιο που προβλέπει ότι η χρηματοδότηση θα κατευθυνθεί αποκλειστικά σε μεγάλους επιχειρηματικούς ομίλους, και θα αποκλειστεί από τη χρηματοδότηση ένα πολύ μεγάλο μέρος των μικρομεσαίων επιχειρήσεων της χώρας, αφού τα δάνεια θα χορηγούνται από τις συστημικές τράπεζες με αποκλειστικά δικά τους κριτήρια, με τα κριτήρια δηλαδή που μέχρι σήμερα δανείζουν γι’ αυτό και δε μπορεί να περάσουν ούτε απ’ έξω από τα γκισέ τους, η συντριπτική πλειοψηφία των επιχειρήσεων στη χώρα μας. Είναι όμως παρήγορο ότι ακόμη και η Ευρωπαϊκή Ένωση, ακόμη και η Commission, άρχισε να δυσανασχετεί με τη στρατηγική της κυβέρνησης να τα δίνει όλα σε λίγους και εκλεχτούς, αδιαφορώντας για τη κοινωνική πλειοψηφία. Και δεν έκρουσε την καμπάνα μονάχα για το Ταμείο Ανάκαμψης αλλά και για το σχέδιο Μητσοτάκη για την ιδιωτικοποίηση του ασφαλιστικού συστήματος, το περίφημο Σχέδιο Πινοσέτ αν θυμάστε.\nΈνα σχέδιο που με μόνο στόχο την εξυπηρέτηση μεγάλων συμφερόντων, έρχεται να θέσει εκ νέου σε διακινδύνευση όχι μόνο τις συντάξεις αλλά και τη βιωσιμότητα του δημόσιου χρέους, αυτού που εμείς ρυθμίσαμε το 2018, δίνοντας ανάσα και προοπτική στην οικονομία της χώρας, για τα επόμενα 10 χρόνια. Διότι, όπως λένε μετριοπαθείς υπολογισμοί, η ετήσια τρύπα στα δημόσια οικονομικά, στ’ αποθεματικά του Δημοσίου, αν εφαρμοστεί αυτό το σχέδιο, θ’ ανέρχεται στα 2 δισεκατομμύρια το χρόνο. Και το συνολικό κόστος θα ξεπεράσει τα 50 δις. Πενήντα δις να φορτώσει στον Έλληνα φορολογούμενο, στο Ελληνικό Δημόσιο, στο Δημόσιο Ταμείο. Γιατί; Για να περάσει ένα σχέδιο για κάποιες λίγες εταιρείες μεγάλες, πολυεθνικές, να κάνουν μπίζνες με τα χρήματα που καταθέτουν οι εργαζόμενοι, κάθε φορά που δίνουν την εισφορά τους στα Ασφαλιστικά Ταμεία.\nΓιατί, ξέρετε, σ’ αυτή τη χώρα οι νόμοι ισχύουν για όλους εκτός από τον κ. Μητσοτάκη και την οικογένειά του; Έτσι φαίνεται ότι ισχύει σ’ αυτή τη χώρα. Ε, λοιπόν, λέμε όχι. Δεν αποτελεί περιουσία οικογενειακή ο κόπος του Έλληνα εργαζομένου. Δεν αποτελεί περιουσία οικογενειακή όπως τα σπίτια του Βολταίρου που δεν ξέρουμε πώς αποκτήθηκαν, ο κόπος και οι δυνατότητες των ασφαλισμένων να πληρώνουν κάθε χρόνο τις εισφορές τους προκειμένου να εξασφαλίσουν τη σύνταξή τους. Και δε μπορεί κανείς να παίζει με το δημόσιο συμφέρον. Βέβαια υπάρχει και μια άλλη εκδοχή: Ο κ. Μητσοτάκης να θαρρεί ότι θα κάνει το ίδιο με το δημόσιο χρέος τα ίδια που έκανε με το χρέος του κόμματός του, με το χρέος της Νέας Δημοκρατίας, που εξήγγειλε πριν από 4 χρόνια, ότι θα το εξυγιάνει και φόρτωσε επιπλέον 120 εκατομμύρια ευρώ στην πλάτη του Έλληνα φορολογούμενου.\nΚαι έφτασε συνολικά, στα 340 εκατομμύρια ευρώ, εις υγείαν των κορόιδων. Αυτό το κόμμα μπορεί να λειτουργεί και να κυβερνά τον τόπο. Ένας πολίτης, μια επιχείρηση με 50.00 ευρώ χρέος κλείνει. Δεν έχει ασφαλιστική ενημερότητα. Πρόκειται, όπως το είπα κάποια στιγμή και στη Βουλή, για το μεγαλύτερο μπαταχτσή της πολιτικής ιστορίας του τόπου, τον μεγαλύτερο μπαταχτσή της πολιτικής ιστορίας του τόπου, που του ανέθεσε ο ελληνικός λαός και τις τύχες της ελληνικής οικονομίας, σε μια στιγμή μάλιστα που την ξαναβάλαμε αυτή την έρμη οικονομία σε ράγες, μόλις τη νοικοκυρέψαμε, ήρθε ο κ. Μητσοτάκης να ξεκοκαλίσει ότι έχει απομείνει.\nΤο ερώτημα που προκύπτει, όμως φίλες και φίλοι, είναι το προφανές: Καλά τα λες, αλλά τώρα τι κάνουμε; Το πρώτο νομίζω είναι να συνειδητοποιήσουμε την ανάγκη να φύγει αυτή η κυβέρνηση της παρακμής, το συντομότερο δυνατό, για μη γκρεμιστούν ακόμη περισσότερα. Για να μην επικρατήσει η αίσθηση της απόγνωσης και της παραίτησης στην ελληνική κοινωνία. Κι όχι μόνο να το λέμε μεταξύ αυτό, αλλά να το λέμε και να επικοινωνούμε και με τους ανθρώπους, στα καφενεία, στους χώρους δουλειάς, στις πλατείες, στους χώρους της γνώσης και στο διαδίκτυο. Διότι η αλήθεια είναι ότι τουλάχιστον σε ό,τι αφορά τους χώρους της γνώσης, δε βλέπουν να τολμούν να τους ανοίξουν, διότι προβλέπεται ισχυρή αντίσταση από τη νέα γενιά σ’ αυτή τη δυστοπία που έχει επιβάλλει ο κ. Μητσοτάκης.\nΤι χρειαζόμαστε λοιπόν: Χρειαζόμαστε πάνω απ’ όλα να επιστρέψει η δικαιοσύνη, όπως είπαμε και στο πρόσφατο προγραμματικό μας συνέδριο, στην προγραμματική μας συνδιάσκεψη, όπου καταλήξαμε σε μια πολύ πλούσια προγραμματική επεξεργασία. Χρειαζόμαστε ένα δίκαιο και βιώσιμο παραγωγικό μοντέλο. Που σημαίνει: Τι μπορούμε να παράξουμε, τι θέλουμε να παράξουμε, πώς θα το παράγουμε και πώς θα διανέμουμε δίκαια τα οφέλη από αυτή τη διαδικασία. Αυτό σημαίνει ότι δομούμε μια οικονομία όχι γύρω από τα συμφέροντα μερικών ισχυρών επιχειρηματικών ομίλων, αλλά δημιουργούμε χώρο για όλους. Το σχέδιο που έχουμε παρουσιάσει χτίζει μια δυνατή οικονομία στην οποία είναι απαραίτητος ο μικρομεσαίος επιχειρηματίας, ο ελεύθερος επαγγελματίας, ο αυτοαπασχολούμενος. Ο ροδακινοπαραγωγός από το Βελβεντό, μια startup επιχείρηση Πληροφορικής από τη Θεσσαλονίκη, ο οινοπαραγωγός από τη Χαλκιδική, είναι απαραίτητοι στο βιώσιμο παραγωγικό μοντέλο που χρειάζεται ο τόπος. Όχι μόνο οι μεγάλοι επιχειρηματικοί όμιλοι.\nΠαντού στον κόσμο αντιλαμβάνονται ότι αυτές οι πολιτικές οδηγούν σε αδιέξοδο. Μόνο εδώ έχουμε μια κυβέρνηση αμετανόητα νεοφιλελεύθερων που ακόμα και τη στιγμή της πανδημίας θέλουν να κλείνουν νοσοκομεία. Το θέμα όμως δεν είναι μόνο να κρατήσουμε ανοιχτά τα νοσοκομεία, αλλά και να ενισχύσουμε το προσωπικό, τους ανθρώπους που στην πρώτη γραμμή κράτησαν όρθια τα νοσοκομεία και κράτησαν όρθια και την ανθρωπιά αυτού του τόπου. Είναι αδιανόητο και απαράδεκτο, να έχουμε απολύσεις επικουρικών γιατρών και συμβασιούχων νοσηλευτών. Είναι αδιανόητο και απαράδεκτο να μην αναγνωρίζουμε ότι πρόσφεραν στην ελληνική κοινωνία και να μη θεσμοθετούμε τη μονιμοποίηση των επικουρικών και των συμβασιούχων.\nΕίναι απαράδεκτο, επίσης, να μη συμφωνούμε στην ανάγκη να ενταχθούν οι νοσηλευτές στα βαρέα και ανθυγιεινά, ένα αίτημα που τώρα η ελληνική κοινωνία κατανοεί ως απολύτως λογικό αίτημα. Είναι απολύτως παράλογο να μην καταλαβαίνουμε ότι αν δεν αυξήσεις τους μισθούς στους γιατρούς και αν δε δημιουργήσεις κίνητρα μ’ ένα νέο μισθολόγιο δε θα μπορέσεις ποτέ να χτίσεις ένα νέο και ισχυρό ΕΣΥ. Γιατί οι νέοι γιατροί θα φεύγουν στο εξωτερικό, εκεί όπου θα μπορέσουν να βρουν κάποιες καλύτερες θέσεις εργασίας.\nΑυτά τ’ αυτονόητα πρέπει να συμφωνήσουμε. Εκεί πρέπει να δούμε πώς. Και το πρόγραμμά μας αυτό κάνει, ψάχνει τους τρόπους για να χρηματοδοτηθεί ένα νέο ΕΣΥ. Τώρα που φύγαμε από τα μνημόνια και την επιτροπεία της καταστροφής. Τώρα που έχουμε τις δημοσιονομικές δυνατότητες να το κάνουμε αυτό. Έλεγα, λοιπόν, ότι χρειαζόμαστε ένα ισχυρό και ανθρώπινο κράτος που σημαίνει νέο σύστημα υγείας. Χρειαζόμαστε όμως και καλά σχολεία, χρειαζόμαστε και καλά Πανεπιστήμια, να ενισχύσουμε το Λύκειο για να μην είναι απλά διακοσμητικό πριν τις πανελλήνιες, να δώσουμε βαρύτητα στο απολυτήριο.\nΧρειαζόμαστε ένα ισχυρό και ανθρώπινο κράτος που σημαίνει προστασία των αδύναμων, που σημαίνει πολιτικές κοινωνικής αλληλεγγύης με επαρκείς πόρους και άρτιο σχεδιασμό για να υπάρχει ένα μόνιμο δίχτυ προστασίας για κάθε πολίτη που ζει σε αυτή τη χώρα. Που σημαίνει σεβασμός στις θυσίες των μεγαλύτερων γενιών. Ένα ασφαλιστικό σύστημα δίκαιο και βιώσιμο που δεν θα είναι τζόγος, όπως θέλει η σημερινή κυβέρνηση, αλλά θα τιμά και θα προστατεύει τους κόπους μιας ολόκληρης ζωής των εργαζόμενων πολιτών.\nΧρειαζόμαστε επίσης να προχωρήσουμε προς την Πράσινη μετάβαση αλλά με δικαιοσύνη. Που σημαίνει, να μην αφήσουμε την Πράσινη μετάβαση να γίνει όχημα για τον κοινωνικό αποκλεισμό. Άρα, Ισχυρός ρόλος του κράτους με πράσινες επενδύσεις κοινής ωφέλειας, Κλιματικό και περιβαλλοντικό αποτύπωμα σε όλα τα χρηματοδοτικά και αναπτυξιακά εργαλεία, επένδυση στην εγχώρια τεχνολογία και καινοτομία, για να μη γίνουμε τελικά μια χώρα που απλά θα εισάγει προϊόντα και τεχνολογία από άλλες χώρες για τους σκοπούς της πράσινης μετάβασης. Τέλος χρειαζόμαστε ενίσχυση της Δημοκρατίας και των Θεσμών. Κανόνες για όλους, για να τελειώνουμε με το καθεστώς διαπλοκής πολιτικών, μιντιακών και επιχειρηματικών ελίτ που πληγώνει τη δημοκρατία και πληγώνει τον πλουραλισμό.\nΚαι την επόμενη μέρα ας γνωρίζουν όλοι κι όλες, η χώρα θα έχει μια νέα, ισχυρή, προοδευτική κυβέρνηση, με το ΣΥΡΙΖΑ μπροστά έστω και με μια ψήφο. Η απλή αναλογική δε θα πάει χαμένη, δε θα στηθούν δεύτερες κάλπες. Θα υπάρξει προοδευτική κυβέρνηση που θα σηκώσει τα μανίκια για να κλείσει τις πληγές και να βάλει μπροστά ένα σχέδιο συλλογικής ανάτασης της κοινωνίας και των ανθρώπων αυτής της χώρας. Δεν αξίζει σε αυτές τις γενιές που πέρασαν μέσα από τη μέγγενη της κρίσης και της λιτότητας, να χαραμίσουν κι άλλα χρόνια χωρίς προοπτική, χωρίς μέλλον. Είναι λοιπόν κρίσιμη αυτή η μάχη που θα έρθει αργά ή γρήγορα. Είναι κρίσιμη και πρέπει να προετοιμαστούμε από τώρα. Η νίκη θ’ ανοίξει το δρόμο. Η νίκη θα δώσει τη δυνατότητα να δημιουργήσουμε μια νέα προοπτική για τον τόπο.\nΑπό τα όσα σπουδαία καταφέραμε, όταν όλοι έλεγαν ότι θα αποτύχουμε. Αλλά και από τα λάθη που κάναμε και είχαμε το θάρρος, τη γενναιότητα, να τα παραδεχτούμε. Είμαστε πιο ώριμοι, πιο αποφασισμένοι αλλά και πιο έτοιμοι, γιατί τώρα με τις προγραμματικές μας επεξεργασίες γνωρίζουμε και τι θέλουμε να κάνουμε, αλλά και με την εμπειρία της διακυβέρνησης που έχουμε αποκτήσει, γνωρίζουμε και πώς θα το κάνουμε. Είμαστε ακόμα κι έτοιμοι να τα αλλάξουμε όλα αν χρειαστεί, προκειμένου να αλλάξει πορεία ο τόπος. ¨Ένα πράγμα, όμως, σας διαβεβαιώ δε πρόκειται να αλλάξουμε: Την εντιμότητά μας. Τα καθαρά πρόσωπα που ποτέ δεν είχαν ούτε πρόκειται να έχουν χορηγούς και προστάτες.\nΓιατί όπως έλεγε ο ποιητής: «Εμείς δεν ξέρουμε τι είναι η ομίχλη. Εμείς που λες όλα τα φτιάχνουμε στο φως». Σε αντίθεση με τους πολιτικούς μας αντιπάλους που εργάζονται στο σκοτάδι, που σχέδιο δεν έχουν την προκοπή αυτού του τόπου, αλλά την ενίσχυση της διαπλοκής και κάποιων λίγων επιχειρηματικών συμφερόντων Φίλες και φίλοι, αυτά τα δυο χρόνια, ξέρω ότι πάγωσε ο πολιτικός χρόνος. Ενάμιση χρόνο τώρα, η κυβέρνηση Μητσοτάκη δεν έχει κριθεί για την πολιτική της, αλλά διαρκώς με τη δικαιολογία, δε μπορούσαμε αλλιώς, λόγω της πανδημίας, κρίνεται από τον αριθμό των νεκρών, από μακάβριες στατιστικές, κρίνεται φυσικά για τις ανεπάρκειες και τα λάθη της αλλά δεν έχει κριθεί ακόμα για την πολιτική της.\nΔιότι εμείς δε θέλουμε να χρωστάμε σε κανέναν. Θέλουμε να χρωστάμε μονάχα στον ελληνικό λαό. Αυτό τον ενάμιση χρόνο λοιπόν, η πανδημία ανέστειλε τις δραστηριότητές μας, έκοψε τη δύναμή μας. Η δύναμή μας είναι η διαπροσωπική επικοινωνία, η δύναμή μας είναι αυτό που κάνουμε σήμερα εδώ, που είμαστε σ’ ένα ανοιχτό θέατρο και επικοινωνούμε. Η δύναμή μας είναι να μιλάμε με τους ανθρώπους, να τους πείθουμε. Τώρα, όμως, πιστεύω, ότι αρχίζει ξανά η δυνατότητα, αρχίζει ξανά το πολιτικό παιχνίδι και η δυνατότητα να βγούμε μπροστά, να πούμε τα σύκα-σύκα και τη σκάφη-σκάφη, να μιλήσουμε με λόγια σταράτα, ν` απευθυνθούμε στον ελληνικό λαό και να του εξηγήσουμε: Όχι, αυτή η κυβέρνηση δε σε σώζει, αυτή η κυβέρνηση δημιουργεί τις προϋποθέσεις ώστε κάποιοι να πλουτίζουν, αλλά ο ελληνικός λαός να βρίσκεται σε μια κατάσταση διαρκούς δυστυχίας και απόγνωσης.\nΣας χρειαζόμαστε υγιείς, αλλά σας χρειαζόμαστε και στις επάλξεις. Σας χρειαζόμαστε στην πρώτη γραμμή. Σας καλώ λοιπόν, το επόμενο διάστημα, να βγούμε μαζί στα μέτωπα της κοινωνικής πάλης, στις κοινωνικές διεκδικήσεις, στους χώρους δουλειάς, εκεί όπου οι άνθρωποι σκέφτονται, αναρωτιούνται αγωνιούν για το μέλλον τους, το μέλλον των παιδιών τους και να τους πούμε: Ναι, υπάρχει λύση, υπάρχει εναλλακτική. Η εναλλακτική είναι η προοδευτική κυβέρνηση που αξίζει αυτός ο τόπος για να πάει μπροστά. Και θα έρθει αυτή η προοδευτική κυβέρνηση. Με τη νίκη του ΣΥΡΙΖΑ – Προοδευτική Συμμαχία στις επόμενες εκλογές. Θα έρθει και θα δώσει πνοή και προοπτική σ’ αυτό τον τόπο!


SURVIVOR/SPOILER: Ποια ομάδα κερδίζει το έπαθλο φαγητού; – primetime.gr\nSURVIVOR/SPOILER: Ποια ομάδα κερδίζει το έπαθλο φαγητού;\nΣΚΑΪ – Προ των πυλών η νέα εβδομάδα στο Survivor. Η εκκίνηση θα γίνει κλασικά με αγώνισμα επάθλου φαγητού. Είμαστε περίπου λίγες μέρες πλέον μακριά από την ένωση. Ποιος θα ξεκινήσει με το δεξί το ριάλιτι επιβίωσης του ΣΚΑΪ;\nΔιαφορετικές συνθήκες ξανά έχουμε μπροστά μας. Η αποχώρηση της Μυριέλλας Κουρεντή είναι μία απώλεια για τους κόκκινους.\nΑπό το trailer του Survivor βλέπουμε πως στην μπλε καλύβα καλά κρατούν οι εντάσεις., Κύριος εκφραστής αυτών των εντάσεων δεν είναι άλλος από τον Κωνσταντίνο Εμμανουήλ.\nΑυτός και ο Τάκης είναι συνέχεια σε κόντρα. Μάλλον όμως οι μπλε δείχνουν να το έχουν συνηθίσει.\nΤο θέμα είναι αν μπορούν να συνηθίσουν την απουσία του Άρη Σοϊλέδη. Ο στίβος μάχης είναι από τους πλέον δύσκολους. Μακρύς και με πολλή λάσπη. Όλοι οι παίκτες θα τα βρουν μπαστούνια και ο νικητής θέλει κότσια. Ο τελικός στόχος μοιάζει βατός, επομένως θα κριθεί σε πολύ μεγάλο βαθμό στο ποιος θα φτάσει νωρίτερα εκεί. Αυτός θα αποκτήσει το προβάδισμα.\nΟι μπλε θα είναι αυτοί που θα κερδίζουν το έπαθλο φαγητού.\nΜΕ ΠΟΣΑ ΧΡΗΜΑΤΑ ΦΗΜΟΛΟΓΕΙΤΑΙ ΟΤΙ ΕΠΙΣΤΡΕΦΕΙ Η ΜΥΡΙΕΛΛΑ ΣΤΗΝ ΕΛΛΑΔΑ\nΗ μεγάλη έκπληξη έγινε στο επεισόδιο της Τετάρτης (30/03) του Survivor 5 και η Μυριέλλα Κουρεντή αποχώρησε απρόσμενα από τον Άγιο Δομίνικο.\nΗ Μυριέλλα Κουρεντή ήταν εκείνη που συγκέντρωσε τις λιγότερες ψήφους από το κοινό και μετά από μια έντονη διαμάχη που είχε με τον Άρη Σοϊλέδη και την έντονη συναισθηματική της φόρτιση, αποχώρησε από το ριάλιτι επιβίωσης σε κακή ψυχολογική κατάσταση.\nΠολλοί ήταν όσοι πίστευαν ότι η Μυριέλλα Κουρεντή ήταν ένα από τα μεγάλα φαβορί για την κατάκτηση του επάθλου του φετινού Survivor.\nΩστόσο, η παίκτρια φάνηκε πως δεν έλαβε τελικά την αναμενόμενη υποστήριξη του τηλεοπτικού κοινού, με αποτέλεσμα να εγκαταλείψει το ριάλιτι, περίπου στα μέσα του παιχνιδιού.\nΣύμφωνα με τα ποσά που έχουν διαρρεύσει, η Μυριέλλα Κουρεντή έπαιρνε 5.000 ευρώ την εβδομάδα. Η ηθοποιός κατάφερε να παραμείνει για 13 εβδομάδες στον Άγιο Δομίνικο, οπότε θα λάβει 65.000 ευρώ για τη συμμετοχή της στο Survivor 2022.


Η βρετανική μουσική μάρκα NME κυκλοφορεί στην Ασία - Τρίτη Όψη // News Online\nΗ μάρκα μουσικής NME του Ηνωμένου Βασιλείου κυκλοφόρησε στην Ασία, ακόμη και όταν η βιομηχανία ψυχαγωγίας πλήττεται από τον κοραναϊό.\nΗ NME αναφέρει ότι ο νέος της ιστότοπος με έδρα τη Σιγκαπούρη θα προσφέρει μια νέα προσέγγιση στη μουσική σκηνή της Νοτιοανατολικής Ασίας.\nΗ εταιρεία αναφέρει ότι αρχικά θα επικεντρωθεί στη Σιγκαπούρη, τη Μαλαισία και τις Φιλιππίνες και σχεδιάζει να επεκταθεί γρήγορα στην περιοχή.\nΗ ανακοίνωση έρχεται σε μια στιγμή που πολλές άλλες εταιρείες μέσων ενημέρωσης κάνουν σημαντικές περικοπές λόγω της πανδημίας.\n“Η Νοτιοανατολική Ασία έχει μια περήφανη μουσική κληρονομιά. Είτε πρόκειται για τάσεις ποπ, παραδοσιακή μουσική είτε για γάμο των δύο, οι καλλιτέχνες στην περιοχή έχουν τρυπήσει τα αυτιά του κοινού παγκοσμίως – και είμαστε ενθουσιασμένοι που μπορούμε να πούμε τις ιστορίες τους, «Ο Ηλίας Ονγκ, επικεφαλής του NME Asia είπε.\nΗ εταιρεία δήλωσε ότι η βασική συντακτική ομάδα της στη Σιγκαπούρη θα διαχειριστεί ένα δίκτυο δημοσιογράφων σε όλη την περιοχή.\nλεζάντα “Πολλοί άνθρωποι ζουν παίζοντας μουσική”\nΗ ανακοίνωση της Τετάρτης έρχεται μετά την είσοδο της NME στην αυστραλιανή αγορά στα τέλη του περασμένου έτους.\nΗ NME ξεκίνησε επίσης πρόσφατα τη φυσική έκδοση με ένα μηνιαίο περιοδικό στην Αυστραλία, τη μόνη τρέχουσα τυπική έκδοση.\nΗ κίνηση έρχεται σε μια στιγμή που μεγάλο μέρος της παγκόσμιας βιομηχανίας μέσων μαζικής ενημέρωσης αναγκάζεται να κάνει σημαντικές περικοπές καθώς ασχολείται με τον αντίκτυπο της πανδημίας του κοροναϊού.\n“Παρόλο που οι ζωντανές εκδηλώσεις, οι εκδρομές και τα ταξίδια βρίσκονται σε παύση σε παγκόσμιο επίπεδο, εξακολουθεί να υπάρχει απίστευτη δημιουργικότητα από αυτήν την περιοχή, την οποία θέλουμε να επισημάνουμε”, δήλωσε ο Meng Ru Kuok, διευθύνων σύμβουλος του ιδιοκτήτη της NME BandLab Technologies.\nΤο ίδιο το NME έχει δει την τύχη του να αλλάζει τα τελευταία χρόνια ενόψει της πτώσης της κυκλοφορίας και της μετάβασης από τις φυσικές πωλήσεις στη διαδικτυακή διανομή σε ολόκληρη τη μουσική βιομηχανία.\nΑπό τις ρίζες του ως εμπορικό περιοδικό για μουσικούς, το NME ανέβηκε σε παγκόσμια φήμη μουσικής έκδοσης πριν από την αλλαγή της συμπεριφοράς των καταναλωτών.\nΤο New Musical Express κυκλοφόρησε για πρώτη φορά τον Μάρτιο του 1952 αργότερα εκείνο το έτος και έγινε το πρώτο βρετανικό χαρτί που περιλάμβανε ένα single chart.\nPrevious post:Εκατοντάδες εκδιώχθηκαν από το λιμάνι της Γκραν Κανάρια\nNext post:καθαρίστηκε για να πετάξει στις ΗΠΑ μετά από συντριβές


Δεν το πίστεψε και ήττα (2-0) – ΑΙΤΩΛΟΑΚΑΡΝΑΝΙΑ NEWS\n24 Σεπτεμβρίου 2020 190\nMVP: Ο Μάνταλος. Η ΑΕΚ μεταμορφώθηκε στο δεύτερο ημίχρονο και το πιστώνεται σε πάρα πολύ μεγάλο βαθμό. Οργάνωσε εξαιρετικά το παιχνίδι της, το πρώτο γκολ της ήταν «δημιούργημά» του και το κερασάκι στην τούρτα της πάρα πολύ καλής εμφάνισής του ήταν το γκολ που πέτυχε στο 87′.\nΤο «στραγάλι»: Ο Ζαχαριάδης στο πρώτο ημίχρονο σφύριξε πολλές φορές και έβγαλε εύκολα την κίτρινη κάρτα (μεγαλύτερη κουβέντα σηκώνει εκείνη που έδειξε στον Σβάρνα). Ετσι επηρέασε την εικόνα του ματς. Στο δεύτερο πέρασε απαρατήρητος, ενώ σωστά και χωρίς VAR καταλόγισε το πέναλτι στην ανατροπή του Ντίας από τον Τσιγκρίνσκι.\nΑΕΚ: Τσιντώτας, Σβάρνας, Τσιγκρίνσκι, Χνιντ (46′ Μάνταλος), Παουλίνιο, Σιμόες, Βασιλαντωνόπουλος, Ινσούα, Λιβάια, Ανσαριφάρντ (80′ Λόπεζ), Ολιβέιρα.


ΚΑΡΦΩΤΙΚΟ: Λονδίνο: Στους 12 οι νεκροί στο Grenfell Tower\nΛονδίνο: Στους 12 οι νεκροί στο Grenfell Tower\nΣτους 12 έχουν φτάσει οι επιβεβαιωμένοι νεκροί της φωτιάς που ξέσπασε στον Grenfell Tower...\n... του Λονδίνου σήμερα το πρωί.\nΣημειώνεται ότι δεκάδες είναι οι αγνοούμενοι, ενώ τουλάχιστον 68 άτομα έχουν μεταφερθεί σε έξι νοσοκομεία της πόλης, ενώ άλλα 10 άτομα μετέβησαν μόνα τους στα νοσοκομεία, ζητώντας ιατρική βοήθεια. Σύμφωνα με το υπουργείο Υγείας, 18 άτομα παραμένουν σε κρίσιμη κατάσταση, ενώ οι προσπάθεια όλων των αρμοδίων συνεχίζονται με πυρετώδεις ρυθμούς.\nΟ εκπρόσωπος της πυροσβεστικής υπηρεσίας δήλωσε ότι η κατάσβεση της φωτιάς και η καταμέτρηση των ανθρώπινων απωλειών μπορεί να διαρκέσει πολλές ημέρες, ενώ πάνω από 200 πυροσβέστες και δεκάδες οχήματα επιχειρούν στο σημείο. Όπως δήλωσε νωρίτερα ένας υπεύθυνος, κανείς από τους κατοίκους των τριών τελευταίων ορόφων δεν κατάφερε να γλιτώσει, καθώς άπαντες εγκλωβίστηκαν από τις φλόγες και δεν πρόλαβαν να διαφύγουν.\nΌπως ανέφερε ο εκπρόσωπος της Βρετανικής Μητροπολιτικής Αστυνομίας, πάνω από 120 διαμερίσματα παραδόθηκαν στις φλόγες, εκτιμώντας πως ο αριθμός των νεκρών θα αυξηθεί κατά πολύ περισσότερο από τους 12 που έχουν επιβεβαιωθεί έως τώρα.\nΠερίπου 12 ώρες μετά, η φωτιά εξακολουθεί να καίει τα πάντα στο κτήριο, ενώ λίγο πριν τις 5 το απόγευμα (τοπική ώρα), ακούστηκαν δύο μεγάλες εκρήξεις, οι οποίες, σύμφωνα με τους υπεύθυνους της πυροσβεστικής, είναι πιθανόν να οφείλονται σε φιάλες υγραερίου, ή στο σύστημα θέρμανσης του 24όροφου κτιρίου.


Σαμαράς κατά Μητσοτάκη: «Όχι» σε διερευνητικές με Τουρκία - Καταψηφίζει συνεργασία με Β. Μακεδονία - newsique.gr\nΣαμαράς κατά Μητσοτάκη: «Όχι» σε διερευνητικές με Τουρκία – Καταψηφίζει συνεργασία με Β. Μακεδονία\nΟ Αντώνης Σαμαράς προανήγγειλε πως δεν θα ψηφίσει την συνεργασία με την Β. Μακεδονία, ενώ τάχθηκε ενάντια στις επαφές με την Τουρκία.\n«Φωτιές» ανάβει στη Νέα Δημοκρατία, η συνέντευξη του Αντώνη Σαμαρά στην Κυριακάτικη Καθημερινή, όπου τάσσεται ενάντια στις κινήσεις της κυβέρνησης. Το μνημόνιο συνεργασίας με την Βόρεια Μακεδονία και τις συζητήσεις με την Τουρκία.\nΚαι όλα αυτά, μόλις δύο ημέρες πριν την αφετηρία των επαφών με την κυβέρνηση της γειτονικής χώρας.\nΓια το θέμα αυτό, ο πρωην Πρωθυπουργός είπε πως: «με πειρατές δεν κάνεις διάλογο και τον επεκτατιστή δεν τον κατευνάζεις, γιατί έτσι γίνεται πιο αδίστακτος», ενώ τόνισε πως δεν είναι σύμφωνος και στη προσφυγή στη Χάγη που έχει προαναγγείλει ο Κυριάκος Μητσοτάκης, καθώς όπως είπε «θα παραιτηθούμε εξ αρχής, μόνοι μας, από όλα όσα προβλέπει υπέρ μας το Διεθνές Δίκαιο».\nΤέλος, όσον αφορά το μνημόνιο συνεργασίας με την Βόρεια Μακεδονία, τόνισε οτι θα το καταψηφίσει: «Ούτε το πρόβλημα λύθηκε, ούτε κανένα καλό είδε η Ελλάδα. Μόνο μια αφόρητη εθνική ζημιά δίνοντας όνομα, ταυτότητα, γλώσσα. Τί περιμένετε λοιπόν να κάνω;».\nΣΥΡΙΖΑ: Όμηρος του Σαμαρά ο Μητσοτάκης\nΜε αφορμή την συνέντευξη του Αντώνη Σαμαρά στην Καθημερινή της Κυριακής, σε ανακοίνωσή του ο ΣΥΡΙΖΑ τονίζει ότι ο Κ. Μητσοτάκης είναι όμηρος του πρώην πρωθυπουργού.\nΣυγκεκριμένα, όπως αναφέρει το κόμμα της αξιωματικής αντιπολίτευσης:\n«Ο κ. Σαμαράς με τη σημερινή του συνέντευξη στην Καθημερινή της Κυριακής αποκαλύπτει ότι ο κ. Μητσοτάκης είναι ένας πρωθυπουργός υπό κηδεμονία.\nΤη μια ο κ. Σαμαράς τον αναγκάζει να κωλυσιεργεί σε σχέση με την κύρωση των μνημονίων με τη Βόρεια Μακεδονία εκθέτοντας τη χώρα, την άλλη του τραβάει το αυτί γιατί ξεκινάει διερευνητικές συνομιλίες με την Τουρκία.\nΑυτή η ιδιότυπη ομηρία του πρωθυπουργού από τον κ. Σαμαρά και την ομάδα του, θα ήταν απλά θλιβερή αν δεν αφορούσε την εξωτερική πολιτική της χώρας, τον διάλογο με την Τουρκία και τις ελληνοτουρκικές σχέσεις στην πιο δύσκολη στιγμή τους.\nΗ στρατηγική της χώρας σε σχέση με την Τουρκία δεν είναι θέμα που αφορά τα εσωκομματικά της Νέας Δημοκρατίας, αλλά τα εθνικά μας συμφέροντα.\nΟι παλινωδίες, το κενό στρατηγικής και η διαρκής κυβερνητική κακοφωνία, βλάπτουν σοβαρά την εξωτερική πολιτική της χώρας.», καταλήγει ο ΣΥΡΙΖΑ.\nTags: ΑΝΤΩΝΗΣ ΣΑΜΑΡΑΣ


Αναγκαία Άμεσα Μέτρα Ανατροπής της Υγειονομικής Γενοκτονίας! Παντιέρα αντικαπιταλιστική ενημέρωση\nΔεκ 25, 2014v.ariaditisΕπιλογές, Υγεία0\nΤο δράμα των ανασφάλιστων συμπολιτών μας κλιμακώνεται. Στις αρχές του 2015, 3,5 ΕΚΑΤΟΜΥΡΙΑ (!) δηλαδή το 30% (!) του πληθυσμού δεν θα έχουν ιατροφαρμακευτική περίθαλψη. Από την άλλη, ο χρεοκοπημένος ΕΟΠΥΥ δεν πληρώνει ΤΙΠΟΤΑ για την περίθαλψη ούτε των ασφαλισμένων στα Κέντρα Υγείας, στα ΠΕΔΥ και στα Νοσοκομεία. Όλες οι δημόσιες μονάδες περίθαλψης εξαρτώνται για την οικονομική τους επιβίωση αποκλειστικά στην πενιχρή χρηματοδότηση απ τον κρατικό προϋπολογισμό. Όλες οι «λύσεις» που έχουν προταθεί, έχουν αποδειχτεί στην πράξη ΑΝΕΦΑΡΜΟΣΤΕΣ, αναιμικές και ανεπαρκείς. Χρειάζονται ΡΙΖΙΚΑ ΜΕΤΡΑ.\n– Αυτό που ούτως ή άλλως γίνεται ΣΤΗΝ ΠΡΑΞΗ, να θεσμοθετηθεί και επίσημα.\n– Κεντρικοποίηση του συστήματος προμηθειών ώστε να σταματήσει το συνεχιζόμενο «πάρτι» διασπάθισης δημοσίου χρήματος από τις πολυεθνικές των υλικών και από τους «ημέτερους» προμηθευτές. Ίδρυση Κρατικών Αποθηκών που θα τροφοδοτούν με υλικά τα νοσοκομεία.\n– Να αναπτυχθούν μέσα στα δημόσια νοσοκομεία σύγχρονες δραστηριότητες τις οποίες λυμαίνεται σήμερα σχεδόν αποκλειστικά οι κρατικοδίαιτοι χρυσοδάκτυλοι τζάμπα μάγκες «επιχειρηματίες» του μεγάλου ιδιωτικού τομέα : Καρδιοχειρουργική, Επεμβατική Νευροακτινολογία – Εμβολισμοί, PET, Στερεοτακτική Ακτινοθεραπεία (cyber knife, γ knife) κλπ. Έτσι οι δραστηριότητες αυτές θα γίνουν πιο ευρέως και ισότιμα προσιτές και πιο φτηνές.\n4) ΟΓΚΟΛΟΓΙΚΗ ΘΕΡΑΠΕΙΑ. Δεν υπάρχει ίσως άλλος τομέας που να δείχνει σε όλο της το μεγαλείο την ΥΓΕΙΟΝΟΜΙΚΗ ΓΕΝΟΚΤΟΝΙΑ που έχει επιβληθεί ενάντια στον πληθυσμό της χώρας από το μαύρο μέτωπο κεφαλαίου – ΕΕ – ΔΝΤ & εθελόδουλων κυβερνήσεων. Οι καρκινοπαθείς θεωρούνται απλά ΑΧΡΗΣΤΗ & ΔΑΠΑΝΗΡΗ «φύρα» και οδηγούνται στον θάνατο αβοήθητοι. 4 μήνες (!) στην καλύτερη περίπτωση είναι η αναμονή για έναρξη ακτινοθεραπείας, ενώ αντίστοιχα οι συνθήκες στις χημειοθεραπείες είναι άθλιες. Το νέο σύγχρονο κτίριο του Ογκολογικού Κηφισιάς «Αγ. Ανάργυροι» και οι υποδομές του μένουν πρακτικά επί χρόνια αναξιοποίητες λόγω δραματικών ελλείψεων προσωπικού. Παρόμοια τεράστια προβλήματα αντιμετωπίζουν ο «Αγ. Σάββας», το «Μεταξά», το «Θεαγένειο» κλπ.\nΗ τρόϊκα και η κυβέρνηση για να ΚΛΕΙΣΟΥΝ από 1/1/15 τα μεγάλα ψυχιατρικά Νοσοκομεία (ΨΝΑ, Δρομοκαΐτειο κλπ) και να παρουσιάσουν με καμάρι νέο «επίτευγμα» κατάργησης χιλιάδων νοσοκομειακών κλινών, χρησιμοποιούν με παραπλανητικό τρόπο σαν πρόσχημα την λεγόμενη «ψυχιατρική μεταρρύθμιση – αποασυλοποίηση». Δεν λένε όμως πως τόσα χρόνια δεν ΕΚΑΝΑΝ ΑΠΟΛΥΤΩΣ ΤΙΠΟΤΑ για να φτιάξουν τις αναγκαίες δομές (Ξενώνες κλπ) ώστε να γίνει η αποασυλοποίηση. Με το κλείσιμο των Ψυχιατρικών Νοσοκομείων απλά χιλιάδες χρόνιοι πάσχοντες ΘΑ ΠΕΤΑΧΤΟΥΝ ΣΤΟΝ ΔΡΟΜΟ.\n– Ματαίωση του κλεισίματος των Ψυχιατρικών Νοσοκομείων.\n– Δημιουργία Δημόσιων Δομών Υποδοχής (Ξενώνες, Κέντρα Ψυχικής Υγείας, Απεξάρτηση, Κέντρα Αλτζχάϊμερ κλπ) σύμφωνα με τις ανάγκες.\nΗ χώρα μας έχει καταντήσει «πρωτοπόρα» παγκόσμια στην υγειονομική μετανάστευση, που θεωρείται απ τον WHO (Παγκόσμιο Οργανισμό Υγείας) σανΚΑΚΙΣΤΟΣ δείκτης βαθμολόγησης των συστημάτων υγείας. Μόνο στην Γερμανία αυτή την στιγμή εργάζονται πάνω από 8000 Έλληνες νέοι γιατροί, ενώ άλλοι τόσοι στην Μ. Βρεττανία, στην Γαλλία, στις ΗΠΑ, στην Αυστραλία, σε Αραβικές χώρες, στις Σκανδιναβικές χώρες και αλλού. Επίσης, χιλιάδες νοσηλευτές και άλλοι υγειονομικοί. Παρενθετικά εδώ αξίζει να δούμε πως οι πτυχιούχοι των ΣΥΚΟΦΑΝΤΗΜΕΝΩΝδημόσιων πανεπιστημίων & οι νέοι ειδικευμένοι των ΣΥΚΟΦΑΝΤΗΜΕΝΩΝ δημόσιων νοσοκομείων είναι ΠΕΡΙΖΗΤΗΤΟΙ στο εξωτερικό … Η κυβέρνηση και η τρόϊκα όχι μόνο δεν παίρνουν κανένα μέτρο, αλλά αντίθετα βάζουν όλο και νέα ΑΝΤΙΚΙΝΗΤΡΑπου εξωθούν τους νέους γιατρούς και άλλους υγειονομικούς να φύγουν απ τον τόπο τους. Π.χ. σήμερα που αδειάζουν οι λίστες αναμονής για ειδικότητα, επανέρχεται το θέμα των «εξετάσεων πριν την έναρξη ειδικότητας». Επίσης στο νέο νσχ που κατατέθηκε στη Βουλή, στο άρθρο 11 προβλέπεται αλλαγή στην κατάθεση αιτήσεων για έναρξη ειδικότητας τέτοια που θα εξωθήσει πολλούς νέους πτυχιούχους να φύγουν. Το κυριότερο, μειώνονται διαρκώς οι διαθέσιμες θέσεις ειδικευομένων και ειδικευμένων στο ΕΣΥ.\nΗ τρόϊκα και οι εθελόδουλες κυβερνήσεις «χορεύουν» στον ρυθμό που διατάζουν ΣΥΓΚΕΚΡΙΜΕΝΕΣ πολυεθνικές εταιρείες φτηνιάρικων φαρμάκων αμφίβολης ποιότητας.\n– Κατάργηση της ΕΞΕΥΤΕΛΙΣΤΙΚΗΣ ΓΙΑ ΤΗΝ ΑΝΘΡΩΠΙΝΗ ΥΠΟΣΤΑΣΗδιαδικασίας προμήθειας φαρμάκων για τους ασφαλισμένους της «πρόνοιας» από τα φαρμακεία των νοσοκομείων. Ένταξή τους στην Ηλεκτρονική Συνταγογράφηση.\nΑπό 1/1/15 ο μισθός του αγροτικού γιατρού (υπενθυμίζεται πως το αγροτικό έχει γίνει πάλι ΥΠΟΧΡΕΩΤΙΚΟ για τους πτυχιούχους) θα είναι 670 ευρώ, κάτω και απ τον μισθό των νέων αστυφυλάκων. Ο αγροτικός γιατρός μ αυτά τα 670 ευρώ καλείται να καλύψει όχι μόνο την διαμονή και την διατροφή του, αλλά και τα έξοδα μετακίνησής του στα χωριά της ευθύνης του. Το παράδειγμα αυτό είναι ΧΑΡΑΚΤΗΡΙΣΤΙΚΟ για την κατάσταση που επικρατεί γενικά με τους υγειονομικούς λειτουργούς. Εξευτελιστικοί μισθοί, αναξιοπρέπεια, απαράδεκτες συνθήκες εργασίας και επιστημονικής εξέλιξης και ταυτόχρονα ΚΑΤΑΣΥΚΟΦΑΝΤΗΣΗ ΚΑΘΗΜΕΡΙΝΑ από τους υπουργούς, τους παρατρεχάμενους και τα «παπαγαλάκια» των συστημικών ΜΜΕ.\n– Κίνητρα για τις μετακινήσεις στις «δύσκολες» περιοχές, με αξιοπρεπή δωρεάν διαμονή και σίτιση.\n– ΠΑΤΑΞΗ της αισχρής τακτικής να συκοφαντούνται οι υγειονομικοί για να καλύπτονται οι καταστροφικές επιλογές των κυβερνήσεων, οι οποίες από την άλλη «προστατεύουν» ΜΙΑ ΧΑΡΑ τα «ημέτερα» ολιγάριθμα γαλαζοπράσινα λαμόγια.\nΤο θέμα της Υγείας, της Ζωής – Ασθένειας – Θανάτου, είναι ΚΑΘΟΡΙΣΤΙΚΟ για το κριτήριο που πρέπει να βλέπει ο καθένας τα πράγματα. Είναι η αδυσώπητη πραγματικότητα, ΑΠΕΙΡΩΣ ΟΥΣΙΑΣΤΙΚΟΤΕΡΗ από την παραφιλολογία και προπαγάνδα περί «αγορών», «Ευρώπης», «δραχμής» κλπ…\nΌλοι θα κριθούν από την ΣΤΑΣΗ τους απέναντι στην Υγεία του Ελληνικού λαού …\nΗ θεωρία του Γκράμσι για το Κόμμα (1) Από την πείνα σου γυρεύουνε κι αυτοί...


Εμουλσιόν και Καθαριστικό - Plastisol-Pigment Family Kariki\nΑρχική Τεχνικές Πληροφορίες Εμουλσιόν και Καθαριστικό\nΥπάρχουν διάφορες εμουλσιόν, πιο σκληρές, πιο μαλακές, άλλες που αντιδρούν γρήγορα με το φως, άλλες που καθυστερούν περισσότερο. Για αρχή είναι καλύτερα μια μεσαία προς αργή κατάσταση και όχι πολύ σκληρή γιατί θα μας δυσκολέψει στο τρίψιμο όταν θα καθαρίζουμε. - Το καθαριστικό της εμουλσιόν είναι ένα πολύ ισχυρό χημικό που πωλείται είτε σε υγρή μορφή, είτε σε σκόνη. Δεν το πιάνουμε με τα χέρια και δεν το αναπνέουμε. Αν πέσει πάνω μας δεν το πλένουμε με νερό γιατί αντιδρά, απλά το τινάζουμε.\n(Για την εμφάνιση τελάρων στηρίζεις το τελάρο οριζόντια πχ. σε 2 καβαλέτα, το μουσκεύεις, ρίχνεις τη σκόνη σαν αλάτι από πάνω, το αλείβεις με μια σκληρή βούρτσα με πλαστικές τρίχες (αποκλειστικά για αυτή τη χρήση) και το αφήνεις 5-6 λεπτά να δράσει πριν ρίξεις το νερό με το πιεστικό. Μπορεί να χρειαστεί και δεύτερο χέρι.\nΤο πιεστικό μπορεί να ακούγεται υπερβολικό αλλά κάνει δουλειά.\nΑνάλογα με την σκληρότητα της εμουλσιόν μπορεί να πάρει πολύ χρόνο το τρίψιμο για τον καθαρισμό.\nΓια να αλείψουμε το τελάρο με την εμουλσιόν υπάρχουν ειδικά σκαφάκια, αλλά μπορεί να γίνει εξίσου καλά και με μια μεγάλη σπάτουλα. Σε σκοτεινό χώρο (= με κόκκινη ή κίτρινη λάμπα) κάνουμε πέρασμα πρώτα στην πίσω όψη του τελάρου και μετά στην μπροστά (ώστε η εμουλσιόν να «σπρωχτεί» από την πλευρά που θα μπει το φιλμ στη φωτογράφιση, έχει σημασία). Αν με τα 2 περάσματα δεν έχει γίνει ομοιόμορφο το στρώσιμο μπορούμε να κάνουμε κι άλλα περάσματα αλλά σε ζεύγη ώστε το τελευταίο να είναι από την μπροστινή όψη. Μετά το αφήνουμε να στεγνώσει σε απόλυτο σκοτάδι. Εδώ είναι το πιο κρίσιμο σημείο ως προς το σκοτάδι γιατί ακόμα και μια χαραμάδα φωτός μπορεί να κάνει ζημιά = να σκληρύνει μια περιοχή που θα την θέλουμε ανοιχτή. Το κακό είναι ότι αυτό δεν μπορούμε να το δούμε πριν φωτογραφίσουμε. Πρέπει να πλύνουμε το τελάρο από την περιττή εμουλσιόν μετά τη φωτογράφιση για να ελέγξουμε αν πήρε φως το τελάρο. Επίσης πρέπει να αφεθεί να στεγνώσει οριζόντια (αλλιώς η εμουλσιόν θα στάξει), με την μπροστινή όψη προς τα πάνω. Η κάτω πλευρά δεν πρέπει να ακουμπάει σε τίποτα, το τελάρο να στηρίζεται μόνο περιμετρικά στο πλαίσιο. Το στέγνωμα μπορεί να επιταχυνθεί με ένα πιστολάκι ή με ένα αερόθερμο, οπότε θα πάρει περίπου 10-15 λεπτά. Αλλιώς μπορεί να χρειαστεί πάνω από 24 ώρες - ανάλογα την ταχύτητα της εμουλσιόν και την υγρασία του χώρου. Το δοκιμάζουμε σε μια άκρη πατώντας με το δάχτυλο και ζητούμενο είναι να μην αφήσει αποτύπωμα. Αν είναι εντάξει, κάνουμε ένα δεύτερο έλεγχο και στο κέντρο του τελάρου γιατί μπορεί εκεί συσσωρεύεται περισσότερη εμουλσιόν.)\nΕμείς διαθέτουμε εμουλσιόν της SERICOL για κάθε τύπο εκτύπωσης (νεροχρωματα & PLASTISOL )


Ιερά Μονή Παναγίας Αμασγούς (γυναικεία) - Cyprus Highlights\nDate: Ιανουάριος 22, 2015\nin: Home Slider, Αρχαία εκκλησιαστικά μνημεία, Ιερές Μονές, Λεμεσός, Προσβάσιμος Τουρισμός, Τρόοδος\nΗ Μονή της Παναγίας Αμασγούς βρίσκεται κτισμένη σε μικρό λόφο της κοινότητας Μονάγρι της επαρχίας Λεμεσού κοντά στο δρόμο Λεμεσού – Τροόδους, στην όχθη του ποταμού Κούρρη. Το όνομα της Μονής είναι ασυνήθιστο και κάπως παράξενο επώνυμο για την Παναγία, για το οποίο μέχρι σήμερα δεν δόθηκε καμιά τεκμηριωμένη εξήγηση. Μερικοί συγγραφείς υποθέτουν πως αυτό προέρχεται από την Παναγία της Δαμασκού (Αμασκού – Αμασγού). Οι υποθέσεις όμως παραμένουν, αφού δεν συνδέονται με κάποιο γεγονός ή έστω μια παράδοση, ώστε να δικαιολογείται αυτή η επωνυμία.\nΗ ιστορία της Μονής είναι πολύ σκοτεινή. Το 1630 ο τότε Μητροπολίτης Λεμεσού και Κουρίου Λεόντιος την δώρισε στο Πατριαρχείο Αλεξανδρείας. Δύο χρόνια αργότερα ο τότε Πατριάρχης Αλεξανδρείας Γεράσιμος την επέστρεψε στη Μητρόπολη Λεμεσού επειδή οικονομικά ήταν ασύμφορη η διαχείριση της. Η Μονή λειτουργούσε ως ανδρώα. Ο μοναδικός ηγούμενος της Μονής που είναι γνωστός και από ότι φαίνεται ήταν και ο τελευταίος είναι ο Γεράσιμος, ενώ ως τελευταίος μοναχός της αναφέρεται ο Μητροπολίτης Κιτίου Μελέτιος, που κατέφυγε στο χώρο λόγω συκοφαντιών που υπέστη. Έζησε εκεί μέχρι το 1870.\nΤα τέλη του 18ου αιώνα η Μονή παρέμεινε χωρίς μοναχούς, με αποτέλεσμα να τερματιστεί η λειτουργία της. Είναι γνωστό πως η Μονή κατείχε μεγάλη κτηματική περιουσία, η οποία πωλήθηκε ολόκληρη στο διάστημα μεταξύ του 1950 – 1973. Εντούτοις, παρά την εγκατάλειψη, πολλοί κατέφευγαν στη θεωρούμενη ως θαυματουργή Παναγία της Αμασγούς ή Δαμασκούς ή Χρυσαμασκούς. Η εικόνα της Θεοτόκου της Αμασγιώτισσας, αμφιπρόσωπη με εικόνα της Σταύρωσης, είναι έργο του 1569.\nΈργα συντήρησης της Μονής άρχισαν τη δεκαετία του ΄60 χωρίς θεαματικά αποτελέσματα, ενώ από το 1969 – 1972 καταβλήθηκαν πιο συντονισμένες προσπάθειες από το Τμήμα Αρχαιοτήτων και το Πανεπιστήμιο του Χάρβαντ για τη συντήρηση των τοιχογραφιών που θεωρούνται υψηλής τέχνης. Το 1991 έγινε η ανασύσταση και η επαναλειτουργία της ως γυναικείας κοινοβιακής αποτελούμενης από 10 μοναχές με ηγουμένη την αδελφή Επιφανία. Η Μονή αναστηλώθηκε υποδειγματικά και προστέθηκαν νέα οικοδομήματα με τρία παρεκκλήσια. Σε απόσταση δύο περίπου χιλιομέτρων ανοικοδομήθηκε ιερό ησυχαστήριο στο όνομα του οσιομάρτυρα Ιωάννη του Μοναγρίτη, κοντά στο σπήλαιο όπου αυτός έζησε.Υπάρχει το ησυχαστήριο των Αγίων Σεργίου και Βάκχου παρά το χωριό Δωρός και του Αγίου Χρίστου του Κηπουρού στο χωριό Τριμίκλινη. Επίσης βόρεια της Μονής υπάρχει αγίασμα το οποίο είναι θαυματουργό.\nΗ Μονή της Παναγίας Αμασγούς πανηγυρίζει την 21ην Νοεμβρίου (Εισόδια της Παναγίας), την Τρίτη της Διακαινησίμου, στις 6 Δεκεμβίου (Αγίου Νικολάου) και την 4ην Ιουνίου, στη μνήμη του οσιομάρτυρα Ιωάννη του Μοναγρίτη.\nΤαχυδρομική Διεύθυνση: Ιερά Μονή Παναγίας Αμασγούς Τ.Κ. 4746 Μονάγρι\nΔιαπίστευση: Ιερά Μητρόπολη Λεμεσού\nΠερίοδος Λειτουργίας: Όλο τον χρόνο εκτός Δευτέρας Τετάρτης και Παρασκευής. Τον μήνα Αύγουστο καθημερινά είναι ανοιχτό.\nΩράριο Λειτουργίας: Χειμερινό Ωράριο Τρίτη, Πέμπτη Σάββατο και Κυριακή 05:00 – 12:00 και 15:00 – 18:00 Θερινό Ωράριο Τρίτη, Πέμπτη Σάββατο και Κυριακή 05:00 – 12:00 και 16:00 – 18:30\nΔιευκολύνσεις: Υπάρχει χώρος στάθμευσης. Το μοναστήρι και η εκκλησία είναι προσβάσιμα για άτομα σε τροχοκάθισμα. Υπάρχουν χώροι υγιεινής όχι όμως για άτομα σε τροχοκάθισμα. Υπάρχει μικρό βιβλιαράκι για την ιστορία της Μονής και παράκληση της Παναγίας το οποίο κοστίζει 3 ευρώ. Υπάρχει ακόμη ένας οδηγός της Μονής κόστους 10 ευρώ. Υπάρχει πωλητήριο όπου οι επισκέπτες έχουν την δυνατότητα να αγοράσουν διάφορα αναμνηστικά δώρα βιβλία, εικόνες κομποσκοίνια, cd, σταυρούς και παραδοσιακά προϊόντα τα οποία φτιάχνουν οι μοναχές όπως τραχανά, κουλούρια με προζύμι, γλυκά, μαρμελάδες, γιαούρτι κ.α. Όλες οι συναλλαγές με μετρητά και επιταγές.\nΙστοσελίδα / Ηλεκτρονικό Ταχυδρομείο: — / amasgou@cytanet.com.cy\nΤηλέφωνο Επικοινωνίας / Τηλεομοιότυπο: 00357-25434342 / 00357-25434282\nPrevious : Ιερά Μονή Αρχαγγέλου Μιχαήλ στο Μονάγρι, Λεμεσού\nNext : ΠΡΩΤΟ ΠΑΓΚΥΠΡΙΟ ΣΥΝΕΔΡΙΟ ΟΡΟΦΟΚΟΜΙΑΣ


MotorSite - Mini living - Built by all\nΌταν η Mini ανταγωνίζεται το IKEA\nΠολυδιάστατες είναι πλέον οι δραστηριότητες της Mini. Θα μπορούσε να ισχυριστεί κάποιος ότι πλέον ανταγωνίζεται το ΙΚΕΑ...\nΣτο φετινό Salone del Mobile στο Μιλάνο (17 – 22 Απριλίου), η Mini ενώνει τις δυνάμεις της με το Λονδρέζικο αρχιτεκτονικό γραφείο Studiomama για την παρουσίαση του MINI LIVING – BUILT BY ALL. Η νέα εγκατάσταση ενσαρκώνει μία καινούργια φιλοσοφία χώρου διαβίωσης που είναι αποτέλεσμα συνεργασίας ενοίκων και αρχιτεκτόνων. Σε μία επιφάνεια μόλις μερικών τετραγωνικών μέτρων, δημιουργούνται εξατομικευμένοι και ελκυστικοί χώροι, που εκφράζουν τη βασική αρχή της Μini ‘δημιουργική χρήση χώρου’. Η εγκατάσταση BUILT BY ALL είναι η τρίτη που παρουσιάζει η Mini στο Μιλάνο. «Το MINI LIVING προσφέρει δημιουργικές λύσεις για συνεργατική αστική διαβίωση – από μικρό αποτύπωμα αλλά με ποικίλες δυνατότητες και υψηλό επίπεδο ευελιξίας», εξηγεί η Esther Bahne, επικεφαλής στρατηγικής μάρκας Μini και επιχειρηματικής καινοτομίας. «Το πρώτο μας μεγάλο συγκρότημα, που περιλαμβάνει πάνω από 50 διαμερίσματα και κοινόχρηστους / δημόσιους χώρους σε μία περιοχή διπλάσια σε μέγεθος είναι υπό ανέγερση αυτή τη στιγμή στη Σαγκάη. Όπως στην περίπτωση του BUILT BY ALL, οι ένοικοι συμμετέχουν στη δημιουργία του χώρου τους».\nΠως διαμορφώνεται ο κόσμος του αύριο\nΗ εγκατάσταση MINI LIVING – BUILT BY ALL


ΙΟΒΕ: Ανάκαμψη του Δείκτη Οικονομικού Κλίματος τον Φεβρουάριο - Ειδήσεις\nNewsit / Οικονομία / ΙΟΒΕ: Ανάκαμψη του Δείκτη Οικονομικού Κλίματος τον Φεβρουάριο\nΔημοσιεύθηκε: 04.03.2019 | 15:57\nΆνοδο είχε σύμφωνα με έρευνα του ΙΟΒΕ ο Δείκτης Οικονομικού Κλίματος των Φεβρουάριο καθώς διαμορφώθηκε στις 101,3 (από 99,6) μονάδες.\nΌπως επισημαίνεται στην έρευνα οικονομικής συγκυρίας του ΙΟΒΕ, «αυτή είναι η υψηλότερη επίδοσή του από τον Σεπτέμβριο του 2018, όμως κινείται χαμηλότερα έναντι της περυσινής του επίδοσης. Στη βιομηχανία και τις υπηρεσίες καταγράφεται βελτίωση του κλίματος, σε αντίθεση με τους άλλους τομείς και ειδικά το λιανικό εμπόριο όπου σημειώνεται διόρθωση της έντονης ανόδου που είχε καταγραφεί τον προηγούμενο μήνα”.\n“Ειδικότερα, στο λιανικό εμπόριο φάνηκε ότι η έντονη βελτίωση του προηγούμενου μήνα ήταν πρόσκαιρη και διορθώθηκε αμέσως. Άλλωστε, και στην πλευρά των νοικοκυριών ο σχετικός δείκτης καταναλωτικής εμπιστοσύνης επίσης διορθώνει την πορεία του η οποία ήταν συστηματικά ανοδική κατά τους προηγούμενους μήνες. Η βιομηχανία επηρεάζεται περισσότερο από το εξωτερικό περιβάλλον και την πορεία της διεθνούς ζήτησης και ο σχετικός δείκτης παρουσιάζει ανάκαμψη μετά την πρόσφατη καθοδική τάση”, τονίζει το ΙΟΒΕ.\nΌπως αναφέρει το ΙΟΒΕ «συνολικά, το οικονομικό κλίμα παρουσιάζει μεικτή εικόνα το τελευταίο διάστημα. Καθώς κινούμαστε σε προεκλογική συγκυρία, οι εξαγγελίες τείνουν να βελτιώνουν τις προσδοκίες, μια τάση η οποία επαναλαμβάνεται συστηματικά σχεδόν από το 1981, από την έναρξη δηλαδή των ερευνών αυτών στην Ελλάδα. Όμως, καθώς αφενός ζήτημα του ακριβούς χρόνου των εκλογών παραμένει σε εκκρεμότητα και, αφετέρου, συντρέχουν αντίρροπες δυνάμεις στο διεθνή και εγχώριο οικονομικό κύκλο, η συνολική εικόνα είναι μεικτή παραπέμποντας περισσότερο σε στάση αναμονής των αποφάσεων και εξελίξεων».\nΣύμφωνα με τα στοιχεία του ΙΟΒΕ ο δείκτης οικονομικού κλίματος τον Φεβρουάριο παρέμεινε ουσιαστικά σταθερός στην ΕΕ (-0,2 μον., στις 106,1 μον.), ενώ μειώθηκε ελαφρά στην Ευρωζώνη (κατά 0,9 μον., στις 105,3) μονάδες.


Το Καζακστάν αναστέλλει τη λειτουργία τριών αεροπορικών εταιρειών για...\nΤετάρτη, 23-Σεπ-2020 14:31\nΤο Καζακστάν ανέστειλε τη λειτουργία τριών αεροπορικών εταιρειών για παραβίαση του εμπάργκο στις πωλήσεις όπλων που έχει επιβληθεί από τον ΟΗΕ στη Λιβύη, ανακοίνωσε σήμερα η κυβέρνηση της χώρας αυτής της κεντρικής Ασίας.\nΤο υπουργείο Βιομηχανίας του Καζακστάν αναφέρει σε ανακοίνωσή του πως αφαίρεσε τις τοπικές άδειες λειτουργίας των εταιρειών Azee Air, Sigma Airlines και Jenis Air, που έχουν έδρα στα Ηνωμένα Αραβικά Εμιράτα και στις βρετανικές Παρθένες Νήσους.\nΣύμφωνα με την ανακοίνωση αυτή, το Συμβούλιο Ασφαλείας του ΟΗΕ ενημέρωσε τον Φεβρουάριο το Καζακστάν για παραβιάσεις που γίνονταν από τις εταιρείες αυτές.\nΤο υπουργείο του Καζακστάν ανέφερε πως οι πτήσεις αυτών των τριών εταιρειών προς τη Λιβύη προέρχονταν από "τρίτες χώρες", υπογραμμίζοντας πως δεν ήταν ευθύνη του Καζακστάν να επιβλέπει τις δραστηριότητές τους πέραν της επικράτειάς του.\nΗ ανακοίνωση αυτή γίνεται ενώ η Ρωσία, σύμμαχος του Καζακστάν, συνεχίζει να διαψεύδει οποιαδήποτε παρουσία ρώσων μισθοφόρων στη Λιβύη.\nΗ Ευρωπαϊκή Ένωση επέβαλε τη Δευτέρα κυρώσεις σε τρεις εταιρείες, από τις οποίες μία τουρκική, τις οποίες κατηγορεί ότι παραβίασαν το εμπάργκο αυτό, απόφαση η οποία καταγγέλθηκε αμέσως από την Τουρκία.


OCP eClass | Βάσεις Δεδομένων ΙI (Ε)\nΗ ύλη του μαθήματος στοχεύει στη βαθύτερη κατανόηση της σχεδίασης και της υλοποίησης των Συστημάτων Βάσεων Δεδομένων (ΣΒΔ) και της χρήσης των Προϊόντων Διαχείρισης Βάσεων Δεδομένων (ΠΔΒΔ) ώστε οι φοιτητές να εφαρμόζουν τη σχετική τεχνολογία και να επιλέγουν και χρησιμοποιούν κατάλληλα ΠΔΒΔ για τη σχεδίαση και υλοποίηση σύνθετων εφαρμογών. Έμφαση δίδεται στην παρουσίαση της υποστήριξης των δοσοληψιών (transactions) που παρέχουν γνωστά ΠΔΒΔ, έτσι ώστε ο φοιτητής να έχει μία συνολική αντίληψη της διαχείρισης βάσεων δεδομένων και της σχεδίασης και υλοποίησης δοσοληψιών (transactions) σε ΠΔΒΔ. Με αυτή την έννοια το μάθημα αποτελεί τη βάση πάνω στην οποία συγκεκριμένες μεθοδολογίες και τεχνικές σχεδίασης και ανάπτυξης συστημάτων βάσεων δεδομένων εφαρμόζονται στη σχεδίαση και ανάπτυξη εφαρμογών με χρήση ΠΔΒΔ.\nΛέξεις Κλειδιά: Βάση δεδομένων (database), Συστήματα Βάσεων Δεδομένων (database system), Συστήματα Διαχείρισης Βάσεων Δεδομένων (Database Management Systems), Περιορισμοί (constraints) ή Επιχειρησιακοί Κανόνες (business rules)), Σχεσιακή βάση δεδομένων (relational database), Σχεδίαση βάσεων δεδομένων (database design), Κανονικοποίηση (normalization, Normal Forms), Μοντέλο Οντοτήτων και Συσχετίσεων (entity relationship model), SQL-Δομημένη Γλώσσα Επερωτήσεων (SQL-Structured Query Language), Όψεις (views), Διαχειριστής Βάσεων Δεδομένων (Database administrator), triggers, stored procedures, cursors, functions, procedures, Transactions, Transaction Processing, Transactions Isolation Level, Android, jsp pages, Netbeans, JDBC API, Oracle, mySQL, SQLite, Ontologies\n1. Επισκόπηση θεμάτων σχεδιασμού Βάσεων Δεδομένων και υλοποίησης με χρήση SQL\nΣτόχος του πρώτου εργαστηρίου είναι μία περιεκτική εστίαση σε σημαντικά θέματα σχεδιασμού Βάσεων Δεδομένων (μοντελοποίηση, κανονικοποίηση) και υλοποίησης Βάσεων Δεδομένων με χρήση SQL.\nΜοντελοποίηση, Κανονικοποίηση, Μοντέλο Οντοτήτων Συσχετίσεων, SQL, Κανόνες ακεραιότητας\n2. Ανασκόπηση χρήσης της Γλώσσας SQL – θέματα υλοποίησης Βάσεων Δεδομένων - Χρήση περιορισμών (constraints) – Χρήση Views\nΣτόχος του δεύτερου εργαστηρίου είναι η ανασκόπηση των εντολών της γλώσσας SQL έτσι ώστε στα επόμενα εργαστήρια ο ενδιαφερόμενος να εστιάσει απρόσκοπτα σε θέματα υλοποίησης Βάσεων Δεδομένων με χρήση SQL και να προχωρήσει σε θέματα αποθηκευμένων διαδικασιών (stored procedures), διαχείρισης cursors, διαχείρισης δοσοληψιών (transactions processing) κ.λπ. Μετά την επεξεργασία του εργαστηρίου ο ενδιαφερόμενος θα έχει επαναλάβει τα εξής σημαντικά θέματα:\nΔημιουργία βάσης δεδομένων, δημιουργία πινάκων, ορισμός ευρετηρίων, αλλαγή ορισμού (προσθήκη στηλών, τροποποίηση στηλών) κ.λπ.\nΟι τρεις Υπογλώσσες της γλώσσας SQL\nΔημιουργία πινάκων και Διαχείριση Περιορισμών (Constraints)\nΕπιπλέον, θα έχει εμπεδώσει θέματα χρήσης περιορισμών:\nΟ περιορισμός Not Null\nΟ περιορισμός Unique σε στήλη ή στήλες του πίνακα\nΟ περιορισμός Primary Key\nΟ περιορισμός Foreign Key\nΟ περιορισμός DEFAULT\nΟ περιορισμός AUTO_INCREMENT (mySQL)\nΟ περιορισμός Check\nΤέλος, θα έχει κάνει ανασκόπηση των όψεων (VIEW)\nΔημιουργία βάσης δεδομένων, δημιουργία πινάκων, ορισμός ευρετηρίων, αλλαγή ορισμού πινάκων, Υπογλώσσες της γλώσσας SQL, Δημιουργία πινάκων και Διαχείριση Περιορισμών (Constraints), Views\n3. Διαφορές στην υλοποίηση στην περίπτωση των προϊόντων mySQL και Oracle. Δημιουργία βάσης δεδομένων. Διαχείριση περιορισμών. Δημιουργία μοντέλου\nΣτόχος του τρίτου εργαστηρίου είναι η επισήμανση των διαφορών στην υλοποίηση με χρήση των προϊόντων mySQL και Oracle. Το εργαστήριο εστιάζει στις διαφορές αυτές. Μετά την επεξεργασία του εργαστηρίου ο ενδιαφερόμενος θα έχει επαναλάβει τα εξής σημαντικά θέματα στα δύο προϊόντα:\nΔιαχείριση ερωτημάτων (queries)\nΘα γίνει χρήση δύο παραδειγμάτων: διαχείρισης προσωπικού, διαχείρισης αμερικανικών εκλογών.\nΕπιπλέον θα γίνει δημιουργία μοντέλου στα δύο παραδείγματα. Τέλος, ο ενδιαφερόμενος θα εμπεδώσει διαφορές στην υλοποίηση στην περίπτωση των προϊόντων mySQL και Oracle.\nΔιαφορές προϊόντων mySQL και Oracle\n4. Δημιουργία βάσης δεδομένων και διαχείριση της βάσης με χρήση εναυσμάτων (triggers). Διαφορές στην υλοποίηση στην περίπτωση των προϊόντων mySQL και Oracle\nΣτόχος του τέταρτου εργαστηρίου είναι η κατανόηση της τεχνολογίας διαχείριση της βάσης με χρήση triggers. Μετά την επεξεργασία του εργαστηρίου ο ενδιαφερόμενος θα έχει κατανοήσει και θα έχει εμπεδώσει τον τρόπο χρήσης αντιπροσωπευτικών triggers για τις εμπορικές εφαρμογές.\nΤέλος, ο ενδιαφερόμενος θα εμπεδώσει διαφορές στην υλοποίηση στην περίπτωση των προϊόντων mySQL και Oracle. Επιπλέον, μάθει πως βλέπουμε πληροφορίες για τη βάση δεδομένων, τους triggers κ.λπ. στο προϊόν της mySQL\ntrigger, mySQL, Oracle\n5. Χρήση stored procedures: cursors, functions, procedures, triggers\nΣτόχος του πέμπτου εργαστηρίου είναι η κατανόηση σε βάθος της τεχνολογίας διαχείριση της βάσης με χρήση stored procedures:. Ειδικότερα εξετάζονται θέματα υλοποίησης με: cursors, procedures, functions, triggers. Μετά την επεξεργασία του εργαστηρίου ο ενδιαφερόμενος θα έχει κατανοήσει και θα έχει εμπεδώσει τον τρόπο χρήσης stored procedures: cursors, procedures, functions, triggers.\nstored procedures, cursors, functions, procedures, triggers\n6. Διαχείριση δοσοληψιών στο προϊόν mySQL\nΣτόχος του έβδομου εργαστηρίου είναι η κατανόηση σε βάθος της διαχείρισης δοσοληψιών. Μετά την επεξεργασία του εργαστηρίου ο ενδιαφερόμενος θα έχει κατανοήσει και θα έχει εμπεδώσει τον τρόπο διαχείριση δοσοληψιών στο προϊόν mySQL.\nTransactions, Transaction processing, mySQL\n7. Διαχείριση δοσοληψιών στο προϊόν mySQL – Επίπεδα απομόνωσης (Transactions – Isolation levels)\nΣτόχος του όγδοου εργαστηρίου είναι η κατανόηση σε βάθος της διαχείρισης δοσοληψιών και ειδικότερα των επιπέδων απομόνωσης. Μετά την επεξεργασία του εργαστηρίου ο ενδιαφερόμενος θα έχει κατανοήσει και θα έχει εμπεδώσει τον τρόπο διαχείρισης επιπέδων απομόνωσης στο προϊόν mySQL.\nTransactions, Transactions processing, Isolation levels, mySQL\n8. Εισαγωγή στο σχεδιασμό ιστοσελίδων\nΣτόχος του εργαστηρίου είναι η εξοικείωση με τη δημιουργία και τη διαχείριση ιστοτόπων (web sites). Μετά την επεξεργασία του εργαστηρίου ο ενδιαφερόμενος θα έχει κατανοήσει τα θέματα δημιουργίας μιας web φόρας και όλων των βασικών εννοιών που σχετίζονται με το διαδίκτυο.\nWeb Site, Html φόρμες, Δικτυακός προγραμματισμός\n9. Στατικές και δυναμικές σελίδες (JSP)\nΣτόχος του εργαστηρίου είναι η εξοικείωση με τη δημιουργία και τη διαχείριση δυναμικών ιστοσελίδων με χρήση της γλώσσας JSP. Μετά την επεξεργασία του εργαστηρίου ο ενδιαφερόμενος θα έχει κατανοήσει τα θέματα δημιουργίας δυναμικών φορμών και θέματα διαχείρισης δεδομένων για ενδεχόμενη παραπέρα επεξεργασία τους.\nΕπαναληπτικοί βρόχοι, JSP, Διαχείριση ηλεκτρονικών φορμών.\n10. Σύνδεση με Βάση Δεδομένων MySql\nΣτόχος του εργαστηρίου είναι η εξοικείωση με το JDBC API το οποίο μας παρέχει τη δυνατότητα να διαχειριστούμε μια βάση δεδομένων χρησιμοποιώντας εντολές Java. Μετά την επεξεργασία του εργαστηρίου ο ενδιαφερόμενος θα είναι σε θέση να δημιουργήσει μια εφαρμογή διαχείρισης των δεδομένων μιας βάσης κάνοντας χρήση εντολών jsp.\nJDBC, JSP, MySQL\n11. Σύνδεση Οντολογιών με Βάσεις Δεδομένων\nΣτόχος του εργαστηρίου είναι η εξοικείωση με τις οντολογίες, η σύνδεση μιας σχεσιακής βάσης με μια οντολογία και η εκτέλεση ερωτημάτων στην οντολογία, χρησιμοποιώντας τη γλώσσα sparql.\nProtege, Sparql, EER, RDF, Οντολογία\n12. Εφαρμογή Android με χρήση Sqlite\nΣτόχος του εργαστηρίου είναι η εξοικείωση με τη δημιουργία εφαρμογών σε android και τη διαχείριση βάσεων δεδομένων σε sqlite. Μετά την επεξεργασία του εργαστηρίου ο ενδιαφερόμενος θα έχει κατανοήσει τα θέματα δημιουργίας μιας εφαρμογής σε android και σε sqlite σε περιβάλλον eclipse.\nAndroid, Sqlite, Eclipse\n13. Επισκόπηση της χρήσης του jdbc API\nΣτόχος του εργαστηρίου είναι η επισκόπηση της χρήσης του jdbc API για τη δημιουργία εφαρμογών – jsp pages και τη διαχείριση βάσεων δεδομένων. Μετά την επεξεργασία του εργαστηρίου ο ενδιαφερόμενος θα έχει κατανοήσει τα θέματα δημιουργίας μιας εφαρμογής jsp pages.\njdbc API, netbeans, jsp pages\n14. Διαχείριση triggers στο περιβάλλον mySQL και σε Oracle\nΣτόχος του εργαστηρίου είναι η επισκόπηση της χρήσης triggers για τη δημιουργία εφαρμογών στο περιβάλλον mySQL αλλά και τη διαχείριση βάσεων δεδομένων. Μετά την επεξεργασία του εργαστηρίου ο ενδιαφερόμενος θα έχει κατανοήσει τα θέματα της χρήσης triggers και δημιουργίας εφαρμογής βάσεων δεδομένων. Τέλος, ο ενδιαφερόμενος θα έχει κατανοήσει τα θέματα της χρήσης triggers και δημιουργίας εφαρμογής βάσεων δεδομένων και στο περιβάλλον της Oracle.\ntriggers, mySQL, Oracle\n15. Παρουσιάσεις σπουδαστών\nΓίνεται παρουσίαση αξιόλογων εφαρμογών που χρησιμοποιούν σύγχρονη τεχνολογία και νέα ενδιαφέροντα περιβάλλοντα ανάπτυξης εφαρμογών.\nΣτόχος της ενότητας είναι η ενημέρωση των σπουδαστών σε θέματα ανάπτυξης εφαρμογών με χρήση νέας καινοτομικής τεχνολογίας.\nΣυστήματα Βάσεων Δεδομένων, Ανάπτυξη εφαρμογών βάσεων δεδομένων


Αναζητούνται οι Μακεδονομάχοι του μέλλοντος - KomotiniPressKomotiniPressΑναζητούνται οι Μακεδονομάχοι του μέλλοντος - KomotiniPress\nΑναζητούνται οι Μακεδονομάχοι του μέλλοντος\n16 Ιανουαρίου 201908:57\nΗ Συμφωνία των Πρεσπών αναδεικνύεται σε καθοριστικό παράγοντα διαμόρφωσης εύθραυστων πολιτικών ισορροπιών σε Αθήνα και Σκόπια και ταυτόχρονα οι εμπνευστές της φιλοδοξούν να αναδειχθεί ως μοντέλο επίλυσης μακροχρόνιων αντιπαλοτήτων στην έκρυθμη περιοχή των δυτικών Βαλκανίων.\nΟι πιέσεις Ουάσιγκτον, Ευρωπαϊκής Ένωσης και ΝΑΤΟ προς τα δυο συμβαλλόμενα μέρη για την εφαρμογή της Συμφωνίας των Πρεσπών έχουν στόχο την ένταξη της πΓΔΜ στις ευρωατλαντικές δομές “για να διασφαλιστεί η ενότητά της”.\nΗ προς επικύρωση Συμφωνία των Πρεσπών στο ελληνικό κοινοβούλιο αλλάζει τα δεδομένα στην πολιτική σκηνή καθώς αποχώρησε από την κυβέρνηση ο πρόεδρος των ΑΝ.ΕΛ Πάνος Καμμένος.\nΤο «διαζύγιο» δημιουργεί τις προϋποθέσεις για μια ευρύτερη αποδοχή της Συμφωνίας των Πρεσπών κυρίως από στελέχη της κεντροαριστεράς και αποσκοπεί στο να επηρεάσει το θυμικό των πολιτών που πρόσκεινται στο ευρύτερο χώρο του κέντρου και της αριστεράς έναντι της ακροδεξιάς καθώς και του ευκαιριακού εθνικιστικού καιροσκοπισμού.\nΤη στρατηγική αυτή έκανε εμφανή οπρωθυπουργός Αλέξης Τσίπρας από το βήμα της εκδήλωσης «Το στοίχημα της Συμφωνίας των Πρεσπών». Ο πρωθυπουργός επιδιώκει: (α)να συσπειρώσει τους ψηφοφόρους του, (β) να πλαγιοκοπήσει το ΚΙΝ.ΑΛ για να τραβήξει ψηφοφόρους του προς το ΣΥΡΙΖΑ και (γ) να εκμεταλλευτεί τις αντιδράσεις της Νέας Δημοκρατίας χρεώνοντάς της ακροδεξιά ατζέντα.\nΟ αρχηγός της αξιωματικής αντιπολίτευσης Κυριάκος Μητσοτάκης από την πλευρά του απορρίπτει τη Συμφωνία των Πρεσπών και χαρακτηρίζει την αποχώρηση Καμμένου«σκηνοθετημένο διαζύγιο Τσίπρα – Καμμένου». Παράλληλα, δήλωσε ότι «αν η συμφωνία δεν περάσει από τη Βουλή διαπραγματευόμαστε από την αρχή» χωρίς όμως να αναφέρει τη στρατηγική διαπραγμάτευσης και το πως θα μπορούσε να πείσει Ουάσιγκτον και Ευρωπαϊκή Ένωση.\nΟ Κυριακός Μητσοτάκης έχει υιοθετήσειστο Μακεδονικό μια στρατηγική που απευθύνεται κυρίως στη λαϊκή δεξιά αλλά και δίνει την ευκαιρία στο ΣΥΡΙΖΑ να τον κατηγορήσει για ακροδεξιά ατζέντα. Η αντίδραση του Μητσοτάκη θεωρείται ετεροχρονισμένη καθώς σημαία της Νέας Δημοκρατίας εναντίον της Συμφωνίας των Πρεσπών έγινε ο πρώην πρωθυπουργός Αντώνης Σαμαράς με την παρουσία του στα πρώτα μαζικά συλλαλητήρια για το Μακεδονικό.\nΟ Κυριάκος Μητσοτάκης έδειξε αρχικά μια παθητική στάση στη Συμφωνία των Πρεσπών και στη συνέχεια δεν έκανε την αντιθεσή του κύριο θέμα της εξωτερικής πολιτικής της Νέας Δημοκρατίας με μια δυναμική παρουσία σε διεθνή και ευρωπαϊκά φόρουμ. Δεν έχει καταφέρει να κεφαλαιοποιήσει τις μαζικές αντιδράσεις της κοινής γνώμης για το Μακεδονικό.\nΠαράλληλα, η Νέα Δημοκρατία εμφανίζεται να αποτελείται στο εσωτερικό της από τρεις τάσεις: την καραμανλική πτέρυγα, τη φιλελεύθερη και τη λαϊκή δεξιά.\nΤαυτόχρονα, ευαίσθητες είναι και οι πολιτικές ισορροπίες που επικρατούν στα Σκόπια καθώς και οι σχέσεις μεταξύ των σλαβόφωνων και των αλβανόφωνων. Η επικύρωση της Συμφωνίας των Πρεσπώναπό το κοινοβούλιο έδειξε ότι υπάρχει εκ των πραγμάτων μια εύθραυστη συναίνεση. Επιπλέον, παρατηρείται στο σλαβικό τμήμα και μια ενσωμάτωση του παλαιού εκλογικού σώματος του Νίκολα Γκρούεφσκι στο πρωθυπουργό Ζόραν Ζάεφ ο οποίος όμως δεν θεωρείται και μια δυναμική ηγετική προσωπικότητα χωρίς ημερομηνία λήξης. Τα πολιτικά δεδομένα των Σκοπίων δείχνουν ότι υπάρχει μια συμφωνία της στιγμής μεταξύ του σλαβόφωνου και του αλβανόφωνου παράγοντα για τους εν δυνάμει πληθυσμούς που μπορεί να δημιουργηθούν σε ένα μελλοντικό μετασχηματισμό.\nΕπιπροσθέτως, ο αλβανικός εθνικισμός θεωρείται ένας αστάθμητος παράγονταςπου επηρεάζει τις εξελίξεις στα δυτικά Βαλκάνια. Θα υπάρχει πάνταη σύγκρουση για το αν θα έχειβασικό κέντρο την Πρίστινα ή τα Τίρανα ενώ ενδιάμεσα κέντρα θα είναι τοΤέτοβο και το Γκόστιβαρ.Ωστόσο το σημαντικό ζήτημα είναι το ποιες θα είναι οι πολιτικές ισορροπίες που θα δημιουργηθούν στις επόμενες γενιές της πΓΔΜκαι αυτό θα πρέπει να μας κάνει να σκεφτόμαστε την επόμενη καθώς και τη μεθεπόμενη μέρα.\nΤο ονοματολογικό είναι απλά και μόνο το σύμπτωμα που επιφανειακά βλέπουμε, διότι υπάρχουν ακόμα άλυτα προβλήματα.Ενδεχομένως η επίλυση του Μακεδονικού να θεωρείται η αρχή για ομαλοποίηση και άλλων διενέξεων στα δυτικά Βαλκάνια. Αν όμως δεν λειτουργήσει τότε θα εκτεθούν τα ισχυρά ξένα κέντρα εξουσίας που δεν λαμβάνουν υπόψη την εθνική ταυτότητα των πληθυσμών στο πλαίσιο του nation-state social engineering κέντρα και επιτρέπουν την ανάδειξη ενός ευκαιριακού εθνικιστικού καιροσκοπισμού. Τα δυτικά Βαλκάνια ανά πάσα στιγμή μπορεί να «εκραγούν» εκ νέου και να επηρεάσουν τις περιφερειακές ισορροπίες.\nΠαράλληλα αν θεωρήσουμε ότι το Μακεδονικό έπρεπε να διευθετηθεί σε επίπεδο διεθνών σχέσεων ή ιστορικών σχέσεων ή διεθνούς δικαίου θα ήταν δύσκολο καθώς καμία διευθέτηση δεν θα ήταν εφικτή με βάση αυτές τις παραμέτρους.\nΤη δεδομένη στιγμή φαίνεται να επικρατεί ένας ρεαλισμός αλλά κανένας δεν μπορεί να εγγυηθεί το πως θα εξελιχθεί η Συμφωνία των Πρεσπών και με ποιους τρόπους θα αντιδράσει η Μόσχα. Το ρωσικό υπουργείο Εξωτερικών σε ανακοίνωσή του αν;eφερεότι ηαπόφαση της πΓΔΜ που ψήφισε υπέρ της αλλαγής της ονομασίας της χώρας, έχει επιβληθεί έξωθεν και ότι η Αθήνα αγνόησε τη γνώμη του ελληνικού λαού και ότι δεν μιλάει καν για δημοψήφισμα στο θέμα αυτό.\nΤα δυτικά Βαλκάνια αποτελούν έντονο πεδίο ανταγωνισμού Δύσης και Ρωσίας που αναμένεται να κλιμακωθεί ακόμα περισσότερο.\nΗ Σερβία που διατηρεί στενές σχέσεις με τη Μόσχα εντάσσεται στην Ευρασιατική Οικονομική Ένωση και η αναμενόμενη επίσκεψη του ρώσου προέδρου Βλαντιμίρ Πούτιν στις 17 Ιανουαρίου στο Βελιγράδι έχει το δικό της ιδιαίτερο συμβολισμό.\nΜια άλλη παράμετρος που επηρεάζει τις εξελίξεις και ιδιαίτερα τα ελληνικά συμφέροντα είναι ο ρόλος που διαδραματίζει η Τουρκία σε Αλβανία και Σκόπια.\nΗ Συμφωνία των Πρεσπών μπορεί να θεωρηθεί το τέλος ενός πειράματος και να χαρακτηριστεί ένα μεσαίο βήμα που εξαρτάται από τις εύθραυστες πολιτικές ισορροπίες σε Αθήνα και Σκόπια.\nΟυάσιγκτον και Ρωσία είχαν αναγνωρίσει την πΓΔΜ με τη συνταγματική τη ονομασία «Μακεδονίαόταν ήταν ακόμα σε διαπραγμάτευση η Ενδιάμεση Συμφωνία. Ήταν μια ενέργεια μαξιμαλιστική και είχε σκοπό να ενισχυθεί η επιρροή των δυο κρατών μέσα μέσα στα δυτικά Βαλκάνια.\n(Το κείμενο συνυπογράφουν οι διεθνολόγοι-δημοσιογράφοι Νίκος Αρβανίτης και Γιώργος Πρωτόπαπας)


Τετάρτη 3 Ιουνίου 2020, 14:20:05\nΕπιβεβαιώνεται η επιτάχυνση της εξάπλωσης της επιδημίας του κορονοϊού στο Ιράν, όπου περισσότερα από 3.000 νέα κρούσματα ανακοινώθηκαν για τρίτη συνεχόμενη ημέρα, σύμφωνα με τα σημερινά επίσημα στοιχεία.\nΑπό την Τρίτη το μεσημέρι ως το μεσημέρι της Τετάρτης καταγράφηκαν 3.134 νέες μολύνσεις της covid-19, ανεβάζοντας σε 160.696 τον συνολικό απολογισμό των κρουσμάτων στο Ιράν, δήλωσε ο Κιανούς Τζαχανπούρ, εκπρόσωπος του υπουργείο Υγείας.\nΜετά τον θάνατο ακόμη 70 ασθενών σε 24 ώρες, ο αριθμός των νεκρών στη χώρα ανέρχεται σε 8.012, πρόσθεσε ο ίδιος.\nΤα πρώτα κρούσματα του κορονοϊού εντοπίστηκαν στο Ιράν τον Φεβρουάριο.\nΑν και ο επίσημος ημερήσιος απολογισμός των νεκρών παραμένει κάτω από το όριο των 100 εδώ και αρκετές εβδομάδες, ο αριθμός των νέων κρουσμάτων έχει αρχίσει να αυξάνει από τις 2 Μαΐου.\nΤην ώρα που ο ημερήσιος αριθμός των νέων μολύνσεων πλησιάζει στις 3.186, που είχαν καταγραφει στις 30 Μαρτίου στο απόγειο της επιδημίας στο Ιράν, ο υπουργός Υγείας Σαΐντ Ναμακί εξέφρασε την ανησυχία του χθες Τρίτη “ για το γεγονός ότι οι άνθρωποι είναι πλέον εντελώς απρόσεκτοι με την ασθένεια”.\n“ Είτε έχουν απόλυτη εμπιστοσύνη σε εμάς είτε πιστεύουν ότι ο κορονοϊός έχει φύγει. Και αυτό το τελευταίο δε ισχύει”, τόνισε.\nΚάποιοι αλλοδαποί ειδικοί, αλλά και πολλοί Ιρανοί αξιωματούχοι υποπτεύονται ότι οι αριθμοί που δίνει η κυβέρνηση είναι υποτιμημένοι.\nΗ χώρα άρχισε να χαλαρώνει σταδιακά τον Απρίλιο τους περιορισμούς που είχε υιοθετήσει για τον περιορισμό της εξάπλωσης της covid-19, σε τέτοιο βαθμό που πλέον η ζωή έχει επιστρέψει στην κανονονικότητα στις περισσότερες από τις 31 επαρχίες του Ιράν.\nΌμως η επαρχία Χουζεστάν (νοτιοδυτικά) χαρακτηρίστηκε “ κόκκινη ζώνη” στις αρχές Μαΐου, ενώ εννέα άλλες παραμένουν σε κατάσταση “ υγειονομικού συναγερμού”, σύμφωνα με τον Τζαχανπούρ.


Πρώτη καταχώρηση: Παρασκευή, 8 Απριλίου 2016, 17:50\nΤο δημοφιλές sedan της σουηδικής φίρμας με τον καινούργιο βενζινοκινητήρα χωρητικότητας 1.498 κ.εκ. και το στάνταρ αυτόματο κιβώτιο, προσφέρει οτιδήποτε επιθυμεί ο σύγχρονος οδηγός. Καταναλώνει όπως ένα diesel και προσφέρεται σε μια από τις πιο ανταγωνιστικές τιμές της αγοράς.\nΤο ζητούμενο αυτή την εποχή είναι η οικονομία καυσίμου, ακόμα και αν μιλάμε για premium αυτοκίνητο. Το S60 Τ3 με τον τετρακύλινδρο turbo κινητήρα τεχνολογίας Drive E, καλύπτει και με το παραπάνω αυτό τον τομέα, προσφέροντας συγχρόνως ικανοποιητικές επιδόσεις. Οι 152 ίπποι και τα 250 Nm ροπής τα οποία είναι διαθέσιμα από τις 1.700 σ.α.λ., κινούν με αξιοσημείωτη άνεση το αμάξωμα, ενώ την ίδια στιγμή η μέση κατανάλωση καυσίμου κυμαίνεται σε πραγματικές συνθήκες λίγο πάνω από τα 6 λίτρα ανά 100 χιλιόμετρα, τιμή απλησίαστη για τους περισσότερους ανταγωνιστές.\nΤο νέο αυτόματο κιβώτιο έξι σχέσεων το οποίο προσφέρεται στο βασικό εξοπλισμό και χωρίς επιπλέον κόστος, συμπληρώνει με τον καλύτερο τρόπο το μηχανικό σύνολο. Η λειτουργία του μέσα στα αστικά κέντρα με ενεργοποιημένη τη λειτουργία ECO+ είναι υποδειγματική. Πραγματοποιεί τις αλλαγές σε χαμηλότερες στροφές για ακόμα μεγαλύτερη εξοικονόμηση καυσίμου, ενώ συνεργάζεται εξαιρετικά με το σύστημα start/stop.\nΑντίθετα, στον ανοικτό δρόμο και με την επιλογή sport, το κιβώτιο παραμετροποιεί αναλόγως την απόκρισή του, δίνοντας τη δυνατότητα στον χειριστή να κινηθεί πιο σβέλτα. Για πιο σπορ οδήγηση και μεγαλύτερο έλεγχο, υπάρχουν τα paddles πίσω από το τιμόνι, τα οποία επίσης είναι στάνταρ.\nΠαρότι δεν έχει τις αθλητικές περγαμηνές μιας BMW ή την άνεση λιμουζίνας μιας Mercedes για παράδειγμα, το S60 κινείται με αξιοπρέπεια οπουδήποτε, από την πόλη, έως την εθνική οδό και τους επαρχιακούς δρόμους. Δεν κουράζει τους επιβάτες στα πολύωρα ταξίδια, η ανάρτηση είναι ρυθμισμένη με τέτοιο τρόπο, ώστε να δείχνει σφιχτή σε πιο απαιτητικές διαδρομές και συνάμα απορροφά με άνεση τις ανωμαλίες του οδοστρώματος. To πάτημά του ακόμα και στις υψηλές ταχύτητες εμπνέει εμπιστοσύνη, η ποιότητα κύλισης είναι αισθητά βελτιωμένη και το τιμόνι άμεσο.\nTα πρωτοποριακά συστήματα ασφάλειας και τα ηλεκτρικά βοηθήματα είναι πράγματι εντυπωσιακά, προειδοποιώντας τον οδηγό για ενδεχόμενο κίνδυνο και ακινητοποιώντας αυτόματα το όχημα όταν απαιτηθεί. Μάλιστα, το πακέτο ασφάλειας City Safety ανήκει στο βασικό εξοπλισμό, κάτι που θα εκτιμήσουν δεόντως οι ενδιαφερόμενοι αγοραστές.\nΠοιοτικό και άρτιο\nΤο S60 τονίζει τη σουηδική υπεροχή στους τομείς της τεχνολογίας και της ασφάλειας, διακρίνεται για την κομψότητα και τις καθαρές γραμμές του αμαξώματος, το σκανδιναβικό design και τη χρήση πολυτελών υλικών στο εσωτερικό. Ο ψηφιακός πίνακας οργάνων είναι ευανάγνωστος και εύκολος στη λειτουργία του, σε αντίθεση με την κεντρική κονσόλα. Τα πολλά κουμπιά και οι διακόπτες κουράζουν τον οδηγό, παρά την προσπάθεια των σχεδιαστών της εταιρείας να απλοποιήσουν όσο το δυνατόν περισσότερο τα συστήματα ενημέρωσης, ψυχαγωγίας και πλοήγησης. Όποιος επιθυμεί μπορεί να προσθέσει το Sensus Connected Touch, με δυνατότητα ελέγχου του in car multimedia συνόλου μέσω φωνητικών εντολών.\nΟι χώροι είναι ιδανικοί για τέσσερις επιβάτες, με τους πίσω επιβάτες να κάθονται πιο χαμηλά και το πορτμπαγκάζ να έχει χωρητικότητα 380 λίτρων. Ειδική μνεία πρέπει να γίνει στα καθίσματα του αυτοκινήτου. Είναι ίσως τα πιο άνετα και βολικά που έχουμε συναντήσει, αγκαλιάζοντας τέλεια το σώμα και στηρίζοντας ιδανικά τον ανθρώπινο κορμό.\nΑναμφισβήτητα το σουηδικό μοντέλο κοιτά στα ματιά τις αντίστοιχες γερμανικές προτάσεις, αποδεικνύοντας τα μεγάλα βήματα προόδου που έχει κάνει η Volvo τα τελευταία χρόνια. Η έκδοση S60 Τ3 με το αυτόματο κιβώτιο και τον πλούσιο εξοπλισμό δεν μπορεί να περάσει απαρατήρητη για κανένα λόγο, με την τιμή των 23.400 ευρώ να αλλάζει τα δεδομένα στα premium sedan.\nΤεχνικά Χαρακτηριστικά Volvo S60 T3 Auto\nΙσχύς κινητήρα (Ιπποδύναμη/σ.α.λ.) 152/5.000\nΕπιτάχυνση (0-100 χλμ./ώρα) 8,6\nΜέση Κατανάλωση (κιλα/100χλμ.) 5,8\nΕκπομπές Ρύπων CO2 134 γρ./χλμ.\nΤέλη Κυκλοφορίας 121,8 €\nΜήκος (μέτρα) 4.635\nΠλάτος (μέτρα) 1.899\nΎψος (μέτρα) 1.484\nΒάρος (κιλά) 1.625\nΤιμή (από…) 23.400\nΠατήστε εδώ για να δείτε όλα τα χαρακτηριστικά του S60\nΤελευταία ενημέρωση: Παρασκευή, 8 Απριλίου 2016, 17:50\nΠέντε λόγοι που σε κάνουν να θες το νέο Volvo XC90...


Χριστούγεννα 2019 : Τι ήταν το αστέρι της Βηθλεέμ; - ΕΚΚΛΗΣΙΑ ONLINE\nΧριστούγεννα 2019 : Τι ήταν το αστέρι της Βηθλεέμ;\nΠαρασκευή, 20 Δεκεμβρίου 2019 00:33\nΑρχική » Γράφει το ΕΚΚΛΗΣΙΑ ONLINE » Χριστούγεννα 2019 : Τι ήταν το αστέρι της Βηθλεέμ;\n1 χρόνο πριν Γράφει το ΕΚΚΛΗΣΙΑ ONLINE2019, ΑΣΤΕΡΙ, βηθλεέμ, ΧΡΙΣΤΟΥΓΕΝΝΑ\nΕορτολόγιο: Ποιοι γιορτάζουν σήμερα 20 Δεκεμβρίου- Άγιος Ιγνάτιος γιορτήΕΜΥ Καιρός: Πρόγνωση σήμερα 20 Δεκεμβρίου- Έκτακτο δελτίο Χριστούγεννα πρωτοχρονιά\n5 Μαΐου γιορτή σήμερα: Αγία Ειρήνη-Ο θαυμαστός βίος της\n5 Μαΐου γιορτή σήμερα: Η Αγία Μεγαλομάρτυς Ειρήνη άθλησε κατά τον 4ο αιώνα μ.Χ. Ήταν θυγατέρα του Λικινίου, που ήταν βασιλιάς κάποιου μικρού βασιλείου, και της Λικινίας. Καταγόταν από την πόλη Μαγεδών και αρχικά ονομαζόταν Πηνελόπη.


Στέλνουν βοήθεια οι Γάλλοι: Εξελίξεις με τις Bellhara – Πιθανότητα ενοικίασης Fremm | Greek National Pride\nΝαυτική ασπίδα για την αποτροπή τουρκικής πρόκλησης\nΣτο τέλος Ιανουαρίου ο πρωθυπουργός Κυριάκος Μητσοτάκης και ο ΥΕΘΑ Νίκος Παναγιωτόπουλος, θα ταξιδέψουν στο Παρίσι.\nΕκεί αναμένεται να οριστικοποιηθούν οι αποφάσεις για τις φρεγάτες Bellhara κι όχι μόνο γι΄ αυτές.\nΤο σχέδιο είχε ναυαγήσει επί των ημερών του Φώτη Κουβέλη στη θέση του ΑΝΥΕΘΑ.\nΑν πραγματοποιηθεί θα ΄ναι πολύ σημαντικό για τον Στόλο που θα ενισχυθεί γρήγορα και αποτελεσματικά.\nΣε αυξημένη επαγρύπνηση έχουν τεθεί οι ελληνικές Ενοπλες Δυνάμεις.\nΑπό τη στιγμή που η Αγκυρα, ειδικά μετά την υπογραφή των «μνημονίων» με τη Λιβύη, όχι μόνο δεν δείχνει διάθεση για αποκλιμάκωση της έντασης, αλλά συνεχίζει την έξαρση της επιθετικής ρητορικής, οι επιτελείς του ελληνικού Πενταγώνου θεωρούν επιβεβλημένο τα επίπεδα ετοιμότητας και στους τρεις Κλάδους των Ενόπλων Δυνάμεων να αυξηθούν κι άλλο, εστιάζοντας στον άξονα μεταξύ Κρήτης και Καστελλορίζου.\nΚάθε κίνηση του τουρκικού στρατού παρακολουθείται έτσι κι αλλιώς από τις ελληνικές Ένοπλες Δυνάμεις με όλα τα σύγχρονα μέσα, όμως το τελευταίο δίμηνο αυτό γίνεται με μεγαλύτερη ένταση.\nΣε ανάλογους ρυθμούς κινείται όμως, σύμφωνα με τις πληροφορίες των «ΝΕΩΝ», και ο Στρατός Ξηράς.\nΟι επιτελείς του προχωρούν μάλιστα σε παρεμβάσεις περαιτέρω θωράκισης κάποιων ακριτικών περιοχών, υπό άκρα μυστικότητα.\nΤο τελευταίο διάστημα δε, οι συχνές βολές και ασκήσεις στο Καστελλόριζο προκαλούν εκνευρισμό στην Τουρκία.\nΑυτό συνέβη και την Παρασκευή.\nΟ αρχηγός ΓΕΣ επισκέφτηκε το Καστελλόριζο και τα επιτηρητικά φυλάκια σε Στρογγύλη και Ρω και παρακολούθησε την εξέλιξη ασκήσεων επιχειρησιακής ετοιμότητας.\nΑκολούθησε ένα μπαράζ υπερπτήσεων από τουρκικά μαχητικά στο Καστελλόριζο, τη Ρω και τη Στρογγύλη.\nΣυγκεκριμένα οι Τούρκοι πέταξαν συνολικά 18 φορές πάνω από το νησιωτικό σύμπλεγμα.\nΜάλιστα, 16 υπερπτήσεις έγιναν σε διάστημα 19 λεπτών, το απόγευμα της Παρασκευής.\nPrevious post ← Νέο μπαράζ συλλήψεων στρατιωτικών στην Τουρκία! Ανάμεσα τους και χειριστές F-16\nNext post Ενεργειακός άξονας Βερολίνου-Άγκυρας: Η Γερμανία μπλοκάρει την εξόρυξη αερίου σε Αιγαίο-Α.Μεσόγειο →


Ζάχα Χαντίντ: Η ηρωίδα μιας αρχιτεκτονικής εποχής και το (μη) καθήκον της. - Το Περιοδικό\nΘάνος Ανδρίτσος | 09/04/2016\nΗ ηρωίδα της σύγχρονης αρχιτεκτονικής\nΗ Ζάχα και μόνο από την ύπαρξή της σηματοδότησε πολλά. Το γεγονός ότι ήταν γυναίκα, Βρετανοϊρακινή, μουσουλμάνα και κατόρθωσε να ανέβει στην κορυφή του – μέχρι τότε κυρίως κυριαρχούμενου από λευκούς άνδρες – επαγγέλματος, είναι από μόνο του ιστορικά κρίσιμο. Μπορεί να μη βίωσε την ανισότητα της ζωής μιας Ασιάτισσας γυναίκας, αλλά και πάλι, το χρώμα του δέρματος και η καταγωγή δε σβήνουν παρά την άνεση και τη βρετανική παιδεία που παρείχε η κληρονομιά της οικογένειας βιομηχάνων και πολιτικών από την οποία προήρθε. Ήταν η πρώτη γυναίκα που έλαβε τις υψηλότερες διακρίσεις του επαγγέλματος όπως τα βρετανικά βραβεία της RIBA, το Stirling και βέβαια το σημαντικότερο όλων, Pritzker. Τολμώ να πω ότι μόνο σήμερα μπορώ να κατανοήσω τί ώθηση έδωσε σε εκατομμύρια νέες αρχιτεκτόνισσες που για δεκαετίες αντίκριζαν σχεδόν αποκλειστικά ανδρικά ονόματα στα βιβλία ιστορίας τα οποία διδάσκονταν.\nΤο λεξιλόγιό της, με τις πολυσχιδείς μορφές και τις έντονες καμπύλες δε με ενθουσιάζει, ωστόσο δε μπορεί κανείς να μην εντυπωσιαστεί από τους χώρους που μπορούσε να παράξει. Προσωπικά η αρχιτεκτονική της αποδόμησης μου φαίνεται πιο ενδιαφέρουσα από την πρώτη φάση της μεταμοντέρνας αρχιτεκτονικής των αρχών του ύστερου καπιταλισμού στις δεκαετίες του 70 και του 80. Επίσης, δεν έχω πλήρως πειστεί αν ο τρόπος που αξιοποιείται ο παραμετρικός σχεδιασμός από τη Ζάχα και το studio της αποτελεί πράγματι ένα “νέο παγκόσμιο στυλ για την αρχιτεκτονική και τον αστικό σχεδιασμό”, όπως διατείνονται και δεν είναι μια αυτάρεσκη αξιοποίηση των αξεπέραστων δυνατοτήτων των σύγχρονων σχεδιαστικών προγραμμάτων για όλο και πιο εξεζητημένες αρχιτεκτονικές μορφές. Όπως και να χει, δεν μπορεί να αρνηθεί κανείς, ότι η Ζάχα Χαντίντ παρήγαγε μερικά από τα πιο εμβληματικά σύγχρονα κτίρια και πλούτισε το αρχιτεκτονικό λεξιλόγιο με σημαντικές προσωπικές της χειρονομίες.\nΑριστερά: To Lois & Richard Rosenthal Center for Contemporary Art, στο Σινσινάτι των ΗΠΑ\nΔεξιά, Πάνω: Το Evelyn Grace Academy στο Λονδίνο\nΔεξιά, Κάτω: Το Riverside Museum of Transport στη Γλασκόβη\nΈνα θέμα που μου προκαλεί σοβαρότερες ενστάσεις, είναι η σχέση του μεμονωμένου κτιρίου με τον τόπο στον οποίο τοποθετείται. Όχι μόνο κοινωνικά και πολιτισμικά, αλλά και μορφολογικά, τα κτίρια της Ζάχα συνειδητά εμφανίζονταν ως αυθύπαρκτες οντότητες που “πέφτουν” πάνω στα οικόπεδα για τα οποία προορίζονται, “επιβάλλουν” την παρουσία τους στο τοπικό και οικιστικό περιβάλλον χωρίς να εναρμονίζονται σε αυτό. Αυτό εμφανίζεται σα δήλωση, όχι αστοχία για την οποία να μπορεί να δεχτεί κριτική. Ως δήλωση είναι κατανοητή σαν αρχτεκτονική χειρονομία, αλλά δεν παύει να μου προκαλεί προσωπικά προβληματισμό, χωρίς να έχω κάποιον ιδιαίτερο συντηρητισμό ως προς την ανάγκη επανάληψης μορφών και τεχνοτροπιών. Η σχέση του παραγόμενου αντικειμένου με τον περιβάλλοντα χώρο και το τοπίο είναι από τα πλέον σοβαρά και συζητημένα ζητήματα στην αρχιτεκτονική, και αμφιλεγόμενη πλευρά και του μοντερνισμού. Ας μείνουμε όμως στο έργο της Ζάχα, εστιάζοντας το πόσο διαφορετικό φαντάζει αν το κοιτάμε από φωτογραφίες συγκεκριμένων και εστιασμένων οπτικών σε σχέση με λήψεις από πιο μακριά.\nΤο Heydar Aliyev centre, στο Μπακού του Αζερμπαϊτζάν, από διαφορετικές λήψεις\nΌψεις του διάσημου MAXXI στη Ρώμη\nNot my duty as an architect\nΗ Ζάχα ήταν η ηρωίδα μιας “αρχιτεκτονικής εποχής” παράλληλης της “οικονομικής εποχής” στην οποία ωρίμασε. Κατέλαβε μια ηγετική θέση στο σύστημα των starchitects με τις τεράστιες αλυσίδες παραγωγής εκατοντάδων εργατών και εργατριών του πληκτρολογίου που σχεδιάζουν τα περίεργα και πολυτελή κτίρια της σύγχρονης, παγκοσμιοποιημένης οικονομικής ελίτ. Επιβλητικές και εξυψωμένες αρχιτεκτονικές μορφές, κατάλληλες για σεΐχηδες των Εμιράτων, φιλόδοξους επιχειρηματίες του Σιτι, κομματικούς ηγέτες της Γκουαντζού, ξενοδοχειάρχες του Μανχάταν και Ευρωπαίους ευεργέτες της τέχνης.\nΗ Ζάχα δε φταίει για τη νεοφιλελεύθερη παγκοσμιοποίηση, ούτε για την κρίση. Όμως η αρχιτεκτονική δεν είναι, δυστυχώς, όμορφα σχέδια σε ριζόχαρτα ή φωτορεαλιστικές εικόνες. Είναι – κι αυτή- πεδίο αναμέτρησης, ένας ταξικός πόλεμος με άλλα μέσα.\nΗ Ζάχα πρωτοστάτησε για μια αρχιτεκτονική απαλλαγμένη πια από τα βαρίδια της ύψιστης κοινωνικής αποστολής που προσπαθούσαν να κουβαλήσουν ως εκλεκτοί μιας ανώτερης αρχής, οι ήρωες της νεωτερικής εποχής. Δεν ήταν η πρώτη. Δεν έφταιξε αυτή που τα κελεύσματα για τη μεγάλη αρχιτεκτονική της νέας κοινωνίας, σμπαραλιάστηκαν. Άλλωστε ούτε η νέα κοινωνία ήρθε, ούτε η νέα αρχιτεκτονική έμεινε για καιρό νέα.\nΌμως ήταν κι αυτή πρωταγωνίστρια για τη διαμόρφωση αυτής της συνθήκης που έφερε την υψηλή αρχιτεκτονική να κόβει κορδέλες σε πλουσιοπάροχα γκαλά, τη στιγμή της μεγαλύτερης οικονομικής κρίσης μετά τον πόλεμο. Η ίδια η Ζάχα Χαντίντ θα θεωρούσε ότι τίποτα από όλα αυτά δεν είναι δικιά της δουλειά. Είναι χαρακτηριστική η απάντησή της στις διαρκείς επικρίσεις για τις συνθήκες εργασίας στο στάδιο Al-Wakrah που κατασκευάζεται με δικά της σχέδια στο Κατάρ, εν όψει των Ολυμπιακών αγώνων του 2020.\nΔεν έχω καμία σχέση με τους εργάτες… Είναι ένα θέμα της κυβέρνησης που – αν υπάρχει πρόβλημα- … πρέπει να το λύσει… Δε το παίρνω ελαφρά αλλά… δεν είναι το καθήκον μου ως αρχιτεκτόνισσα…\nΑριστερά: Εργασίες κατασκευής της “φωλιάς” των Χέρτσογκ και ντε Μερόν, για τους Ολυμπιακούς Αγώνες του 2008 στο Πεκίνο, κατά την κατασκευή του οποίου τουλάχιστον δέκα εργάτες έχασαν τη ζωή τους.\nΔεξιά: Εργασίες κατασκευής του σταδίου al-Wakrah της Ζάχα Χαντίντ για το Μουντιάλ του 2022 στο Κατάρ.\nΤο θέμα δεν είναι, ωστόσο, αν η ίδια επέβλεπε την κατασκευή, κάτι που προφανώς δεν ισχύει. Δεν επιρρίπτει κανείς νομικές ευθύνες για τις συνθήκες εργασίας. Το θέμα είναι ότι η Ζάχα, όπως και τα περισσότερα μέλη της σύγχρονης αρχιτεκτονικής ελίτ διαμόρφωσαν ένα νέο δόγμα για το καθήκον του επαγγέλματος της αρχιτεκτονικής, που προφανώς εφαρμόζουν για τον εαυτό τους. Σύμφωνα με αυτό, καθήκον του αρχιτέκτονα είναι αποκλειστικά και μόνο η ικανοποίηση των φαντασιώσεων των πλούσιων πελατών. Κάθε άλλη κοινωνική και οικονομική παράμετρος είναι άσχετη με το επάγγελμα. Η ίδια η αρχιτεκτονική είναι ουδέτερη…\nO κύριος Patrik Schumacher και ο κίνδυνος για την Αρχιτεκτονική\nΝομίζω πώς λίγοι άνθρωποι θα ομολογήσουν την πίστη τους στο παραπάνω δόγμα καλύτερα από τον κύριο Patrik Schumacher, έναν από τους πιο στενούς συνεργάτες που είχε ποτέ η Ζάχα. Ο Πάτρικ, είναι διευθυντής του studio της Ζάχα και ουσιαστικά όλη η οργάνωση της τεράστιας αυτής επιχείρησης, καθώς και σημαντικές πλευρές του παραγόμενου προϊόντος της, φέρουν τη σφραγίδα του.\nΔεξιά: Ο Πάτρικ Σουμάχερ\nΑριστερά: Ο Αλεχάντρο Αραβένα\nΗ άποψή του για το ρόλο της αρχιτεκτονικής και των αρχιτεκτόνων αποτυπώνεται γλαφυρά στο σχόλιο που έκανε με αφορμή τη φετινή βράβευση του Χιλιανού αρχιτέκτονα Αλεχάντρο Αραβένα, με το βραβείο Pritzker. Ο Αραβένα έχει γίνει γνωστός για μια σειρά από project για παροχή φτηνής στέγης σε παραγκουπόλεις της Λατινικής Αμερικής. Από πολλές πλευρές, η βράβευσή του θεωρήθηκε ότι σηματοδοτεί μια σχετικά ριζοσπαστική θέση για τη σύγχρονη αρχιτεκτονική. Σε συνέντευξή που έδωσε ο ίδιος σε ένα από τα γνωστότερα αρχιτεκτονικά portal, τέθηκε κατά μιας αρχιτεκτονικής που ασχολείται μόνο με προβλήματα που απασχολούν άλλους αρχιτέκτονες και υπερασπίστηκε την άποψη ότι σε μια εποχή τόσο έντονης οικιστικής κρίσης, η αρχιτεκτονική δε μπορεί παρά να θέσει την εξυπηρέτηση των αναγκών αυτών στο επίκεντρο του ενδιαφέροντος.\nΟ Πάτρικ Σουμάχερ, εξέπληξε πολλές και πολλούς, όταν αποφάσισε να παρέμβει προσωπικά, σχολιάζοντας το άρθρο. Στο σχόλιο αυτό, εκτός από την εμφανή αντίθεσή του (σε βαθμό εμπάθειας) με τη βράβευση του Αραβένα, εκφράζει και το χλευασμό του απέναντι στη “μετάλλαξη του Pritzker σε βραβείο ανθρωπιστικού έργου”. Δύσκολα θα βρίσκαμε πιο σαφή τοποθέτηση για το ρόλο του/της αρχιτέκτονα/νισσας από την ειρωνεία ότι τώρα έχει γίνει “η εξυπηρέτηση ευρύτερων κοινωνικών και ανθρωπιστικών αναγκών” χάνοντας έτσι η αρχιτεκτονική καινοτομία την ιδιαίτερότητά της.\nΌταν η οπτική αυτή γίνεται με κυνισμό αποδεκτή από τον Σουμάχερ και τη Χαντίντ, τότε δεν προκαλεί εντύπωση που σχεδόν κάθε μεγάλο έργο τους συνοδεύεται από καταγγελίες για τις εργασιακές σχέσεις, για την πολιτική πρακτική των “πελατών” καθώς και για μεθόδους εκδίωξης των προηγούμενων κατοίκων στις τοποθεσίες που κατασκευάζονται.\nΧαρακτηριστικό παράδειγμα, το φημισμένο και βραβευμένο Heydar Aliyev Center στην πρωτεύουσα του Αζερμπαϊτζάν. Το κτίριο αυτό αποτελεί μέρος της συνολικής αναδιαμόρφωσης του Μπακού που επιδιώκει να μετατραπεί σε ένα σύγχρονο επιχειρηματικό και τουριστικό κέντρο. Για να επιτευχθεί αυτό, χρησιμοποιήθηκαν ακραία αυταρχικές πρακτικές υφαρπαγής γης και απομάκρυνσης των προηγούμενων φτωχών κατοίκων από ολόκληρες συνοικίες. Οι πρακτικές αυτές συνδυάστηκαν με υπερεκμετάλλευση μεταναστών εργατών στα κατασκευαστικά έργα που συνεχίστηκαν. Μόνο για το κτίριο της Ζάχα, χρειάστηκε να απομακρυνθούν 250 κατοικίες.\nTo Παρατηρητήριο Ανθρωπίνων Δικαιωμάτων εξέδωσε το Φεβρουάριο του 2012, πολυσέλιδη έκθεση για ένα σύνολο παραβάσεων θεμελιωδών δικαιωμάτων του ανθρώπου κατά τη διάρκεια της αστικής αναζωογόνησης του Μπακού.\nΤι ακολουθεί η μορφή;\nΟι πόλεις του κόσμου γίνονται φυλακές ερειπωμένων κτιρίων και ψυχών, ενώ εκατό οικογένειες με τους αυλικούς τους αρχιτέκτονες ανταγωνίζονται για το ποιά θα φτιάξει το πιο περίτεχνο και εμβληματικό κτιριακό θέαμα. Αυτό δυστυχώς δεν είναι ουδέτερο.\nΔίπλα μας έχουμε άστεγους, ξεριζωμένες από τους τόπους τους και τα φοιτητικά σώματα αρχιτεκτόνων της Ευρώπης στην πλειονότητά τους αδιαφορούν, αγωνιούν για καμιά πρακτική και περιμένουν πότε θα βγει το πρόγραμμα τάδε, έκδοσης 2014, 2015, 2016, 2017… Ούτε αυτό είναι ουδέτερο.\nΗ αναμέτρηση με το μοντερνίστικο δόγμα “η μορφή ακολουθεί τη λειτουργία” δεν έφερε προφανώς μόνο το νέο δόγμα “η μορφή ακολουθεί τη φαντασία”, που εισήγαγε ένας άλλος εκπρόσωπος της αποδόμησης, ο Μπερνάρ Τσουμ. Έφερε τη μορφή να ακολουθεί την εξουσία, το χρήμα, το φόβο….\nH αρχιτεκτονική του μέλλοντος μας, δε μπορεί να μην αξιοποιεί τη δημιουργικότητα της αρχιτεκτονικής της Ζάχα, αλλά θα πρέπει να στέκεται κριτικά απέναντι στο κοινωνικό και πολιτικό φορτίο που κουβαλούσε ….\nΟι «Sempreviva» παρουσιάζουν τους «Σκισμένους Χάρτες»\nΠόσες ακόμη φορές, πόσες περισσότερες ανθρώπινες ζωές θα πρέπει να χαθούν για να αποκτήσει όνομα η εκμετάλλευση και η «ανεξέλεγκτη ανθρώπινη δραστηριότητα»; Πόσο ακόμη θα κρύβονται κάποιοι πίσω από το δάχτυλό τους;


Υποχωρεί εν μέρει ο καύσωνας-Μεμονωμένες βροχές και καταιγίδες – Πως θα εξελιχθεί ο καιρός | Epirus News\nΝίκος Βούστρος: Σχολιασμός επικαιρότητας – 26/5/2020 (video)\n“Πολύχρωμα Συναισθήματα” 25/5/2020 – Ραδιοφωνική Εκπομπή με τη Γιώτα Φλώρου\nΑνοίγουν τα οδικά σύνορα στις 15 Ιουνίου\nΟι Ορειβατικοί Σύλλογοι της Ηπείρου για τον Περιβαλλοντικό Νόμο\nΥποχωρεί εν μέρει ο καύσωνας-Μεμονωμένες βροχές και καταιγίδες – Πως θα εξελιχθεί ο καιρός\n19/05/2020 Epirus News Epirus\nΜικρή υποχώρηση του κύματος ζέστης, με μεμονωμένες βροχές και καταιγίδες τις θερμές ώρες της ημέρας στα βόρεια, θα σημειωθεί σήμερα, Τρίτη. Σε ολόκληρη τη χώρα αναμένονται αραιές νεφώσεις, αυξημένες συγκεντρώσεις σκόνης και υψηλές για την εποχή θερμοκρασίες. Τις θερμές ώρες της ημέρας στη Βόρεια Ελλάδα οι νεφώσεις τοπικά θα πυκνώσουν και είναι πολύ πιθανό να εκδηλωθούν βροχές ή καταιγίδες τοπικού χαρακτήρα στη δυτική Μακεδονία, καθώς και σε περιοχές που συνορεύουν με τη Βουλγαρία.\nΗ θερμοκρασία θα κυμανθεί στη Δυτική Μακεδονία από 10 έως 30 βαθμούς, στην υπόλοιπη Βόρεια Ελλάδα από 12 έως 33 βαθμούς, στην Ήπειρο από 16 έως 37, στη Θεσσαλία από 15 έως 35 βαθμούς, στα υπόλοιπα ηπειρωτικά από 18 έως 37, στα νησιά του Ιονίου από 17 έως 33 βαθμούς και στα νησιά του Αιγαίου από 15 έως 33 βαθμούς. Στα νησιά του Ανατολικού Αιγαίου και στη Νότια Κρήτη οι μέγιστες θερμοκρασίες θα φτάσουν στους 36-37 βαθμούς, ενώ στη Ρόδο ενδέχεται να αγγίξουν τοπικά τους 39-40 βαθμούς Κελσίου. Οι άνεμοι στο Αιγαίο θα πνέουν από βόρειες διευθύνσεις με εντάσεις έως 5 μποφόρ και τοπικά στις Κυκλάδες 6 μποφόρ, ενώ στο Ιόνιο θα πνέουν από ανατολικές διευθύνσεις με εντάσεις έως 5 μποφόρ.\nΤΕΤΑΡΤΗ 20 -05-2020\nΣτα δυτικά, τα κεντρικά και τα βόρεια λίγες νεφώσεις παροδικά αυξημένες με πρόσκαιρες βροχές ή μεμονωμένες καταιγίδες κυρίως στη Μακεδονία από τις απογευματινές ώρες. Στην υπόλοιπη χώρα αραιές νεφώσεις. Οι συγκεντρώσεις αφρικανικής σκόνης θα περιοριστούν στα ανατολικά. Οι άνεμοι θα πνέουν στα δυτικά και τα νότια αρχικά από νότιες διευθύνσεις 3 με 4 μποφόρ, στρεφόμενοι βαθμιαία από τα δυτικά σε δυτικών διευθύνσεων 3 με 5 και στα νότια πελάγη τοπικά 6 μποφόρ. Στα υπόλοιπα θα πνέουν μεταβλητοί 3 με 4, οι οποίοι βαθμιαία θα στραφούν σε νότιους έως 5 μποφόρ. Η θερμοκρασία θα σημειώσει μικρή πτώση στα δυτικά, τα κεντρικά και τα βόρεια, της τάξης των 3 με 5 βαθμών Κελσίου.\nΝεφώσεις με τοπικές βροχές και σποραδικές καταιγίδες αρχικά στα δυτικά, τα κεντρικά και τη Μακεδονία και μετά το μεσημέρι στα υπόλοιπα ηπειρωτικά, τις Σποράδες και αργότερα στα νησιά του βορείου Αιγαίου. Τα φαινόμενα πιθανώς να είναι κατά τόπους ισχυρά στα κεντρικά και τα βόρεια, το βράδυ όμως στα βορειοδυτικά θα εξασθενήσουν. Στην υπόλοιπη χώρα λίγες νεφώσεις τοπικά αυξημένες. Οι συγκεντρώσεις αφρικανικής σκόνης θα περιοριστούν στην ανατολική και νότια νησιωτική χώρα. Οι άνεμοι θα πνέουν στα δυτικά τα κεντρικά και τα βόρεια, από βόρειες\nδιευθύνσεις 3 με 5, βαθμιαία 4 με 6 και από το βράδυ στο βόρειο Αιγαίο τοπικά 7 μποφόρ. Στα υπόλοιπα αρχικά από νότιες διευθύνσεις 4 με 6, και βαθμιαία στο νότιο Αιγαίο τοπικά έως 7 μποφόρ. Η θερμοκρασία θα σημειώσει πτώση και θα επανέλθει σε σχεδόν κανονικά για την εποχή επίπεδα.\nΣτα βορειοδυτικά λίγες νεφώσεις. Στις υπόλοιπες περιοχές άστατος καιρός, κατά περιόδους νεφελώδης με τοπικές βροχές και κυρίως στα κεντρικά και το βόρειο Αιγαίο τις πρωινές ώρες, σποραδικές καταιγίδες. Οι άνεμοι θα πνέουν από βόρειες διευθύνσεις στα δυτικά 3 με 5, στα ανατολικά 4 με 6 και στο Αιγαίο 7 μποφόρ. Η θερμοκρασία στα κεντρικά και τα βόρεια θα κυμανθεί κατά 3 με 5 βαθμούς Κελσίου χαμηλότερα από τα κανονικά για την εποχή επίπεδα.\nΛίγες νεφώσεις παροδικά αυξημένες στα ηπειρωτικά, με τοπικές βροχές ή μεμονωμένες καταιγίδες, κυρίως στα δυτικά και τα νότια. Οι άνεμοι θα πνέουν στα δυτικά από νότιες διευθύνσεις 3 με 5 μποφόρ, στα ανατολικά από βόρειες 4 με 6 και στο Αιγαίο 7 μποφόρ. Η θερμοκρασία δεν θα σημειώσει αξιόλογη μεταβολή.\nΓενικά αίθριος καιρός, με παροδικές νεφώσεις τις πρωινές ώρες στα νότια. Οι άνεμοι θα πνέουν από βόρειες διευθύνσεις στα δυτικά 3 με 5, στα ανατολικά 4 με 6 και στο Αιγαίο 7 μποφόρ. Η θερμοκρασία δεν θα σημειώσει αξιόλογη μεταβολή.\n← Νίκος Βούστρος: Σχολιασμός επικαιρότητας – 18/5/2020 (video)\nΣτην Ήπειρο οι μονάδες ελέγχου του ΕΟΔΥ για τη διεξαγωγή μαζικών τεστ ανίχνευσης κοροναϊου →\nΚορωνοϊός: Νέο κρούσμα στην Κορινθίνα, αναστάτωση στην Ερμιονίδα από κρούσμα στη Δομή, ακόμα μία απώλεια χθες\nΙωάννινα: Συλλήψεις για αδικήματα\nΤριήμερο Αγίου Πνεύματος: «Οχι» της κυβέρνησης σε πρόωρο άνοιγμα του τουρισμού\nΓ. Τσούκαλης: Ο ερευνητής - προστάτης των αρχαιοτήτων και της πολιτιστικής μας κληρονομιάς - Αφιέρωμα Epirus News\nΝέο κύμα Covid-19 αν δεν υπάρξει προσοχή


Οδηγίες στους μελισσοκόμους της Κρήτης\nΔευ. 30 ΝΟΕ 20 00:47\nΑπό την Διεύθυνση Κτηνιατρικής της Περιφέρειας Κρήτης υπενθυμίζεται στους μελισσοκόμους της Κρήτης ότι σύμφωνα με την αγορανομική διάταξη 1 του 2008 απαγορεύεται η τοποθέτηση κυψελών μελισσών σε απόσταση μικρότερη των είκοσι πέντε (25) μέτρων από αγροτικούς δρόμους και οδούς και σε απόσταση μικρότερη των πενήντα (50) μέτρων από κατοικημένες οικίες, εκτός εάν περιφράξουν αυτές με ειδικό πλέγμα ύψους δύο μέτρων τουλάχιστον.\nΟι μελισσοτρόφοι είναι υποχρεωμένοι να τοποθετούν τις κυψέλες σε απόσταση πενήντα (50) μέτρων από ποιμνιοστάσια και από τόπους ποτίσματος ζώων. Απαγορεύεται επίσης να τοποθετούνται κυψέλες σε καλλιεργημένες ή ακαλλιέργητες εκτάσεις χωρίς γραπτή συγκατάθεση των ιδιοκτητών.\nΥποχρεούνται δε οι μελισσοτρόφοι, σε ανάλογο αριθμό κυψελών να αναγράφουν το ονοματεπώνυμό, τη διεύθυνση και το τηλέφωνό τους.


–Αλέξη, κουράγιο! Θα γίνεις καλά! Πιστεψέ με. Εμένα με περίμεναν δυό μηνες να πεθάνω, δεν είχα καμιά ελπίδα. Οι γιατροί με είχαν ξεγράψει. Καί ξέρεις γιατί ζω ακόμη και όπου να ’ναι θα βγω από το Νοσοκομείο; Το χρωστάω στον ιερέα του Νοσοκομείου, που ερχεται εδώ και με κοινωνεί τον ανάξιο πολύ συχνά. Μού βάζει μέσα μου Εκείνον που είναι η Πηγή της ζωής, τον Ιησού Χριστό! Έτσι εξαφανίστηκε η αρρώστια μου και ζω, αδελφέ μου Αλέξη! Οι γιατροί, που με είχαν ξεγραμμένο, μιλούν για θαύμα. Κι εσύ, απ’ ο,τι μου είπε η σύζυγός σου, πιστεύεις στο Χριστο και Τον αγαπάς. Έτσι δεν είναι, Αλέξη;\nΟΡΘΟΔΟΞΕΣ ΠΝΕΥΜΑΤΙΚΕΣ ΟΜΙΛΙΕΣ116\nΟΡΘΟΔΟΞΙΑ - ΠΑΤΡΙΔΑ162\nΠΝΕΥΜΑΤΙΚΑ - ΩΦΕΛΙΜΑ981


Δωρεάν αξιολόγηση βιογραφικού και 3 must - attend webinars από το CollegeLink! | Reader.gr\nΔωρεάν αξιολόγηση βιογραφικού και 3 must - attend webinars από το CollegeLink!\nΤετ, 22/04/2020 - 15:58\nΤελευταία ενημέρωση: Τετ, 22/04/2020 - 14:58\nΗ υποβολή αιτήσεων για μια θέση εργασίας είναι συχνά μια εύκολη υπόθεση. Το να ξεχωρίσετε, όμως, ανάμεσα στους εκατοντάδες αιτούντες για εργασία είναι σίγουρα μια πρόκληση… ή και όχι.\nΗ ομάδα του CollegeLink πραγματοποιεί δωρεάν αξιολόγηση βιογραφικού και μια σειρά από webinars προκειμένου ξεχωρίσετε στην αγορά εργασίας και να κατακτήσετε άμεσα τη θέση εργασίας που σας ταιριάζει\nΔωρεάν Αξιολόγηση Βιογραφικού από Experts του CollegeLink\nΕσείς γνωρίζατε ότι μόνο το 2% των βιογραφικών περνά από το πρώτο στάδιο της διαδικασίας screening; Αν πραγματικά επιθυμείτε να ανήκετε και εσείς πια σε αυτό το ποσοστό κάντε τώρα την αξιολόγηση - χωρίς κανένα απολύτως κόστος!\nΠοια βήματα χρειάζεται να ακολουθήσετε;\nΚάντε την εγγραφή σας στη φόρμα παρακολούθησης\nΑνεβαστε το .pdf βιογραφικό σου στο CollegeLink\nΜέσα σε μόλις 10 ημέρες, θα λάβετε τα αποτελέσματα της αξιολόγησης\nΤι είδους αποτελέσματα προκύπτουν από την αξιολόγηση;\n4. ATS Analysis*\n*To ATS – Applicant Tracking System είναι ένας τύπος λογισμικού, που χρησιμοποιείται από HR επαγγελματίες ή Recruiting πλατφόρμες όπως το CollegeLink, για να συλλέξει, σκανάρει, κατηγοριοποιήσει και σκοράρει τις πιο σχετικές αιτήσεις για μία θέση εργασίας.\nΔηλώστε ενδιαφέρον μέχρι τις 26/04 και λάβετε ένα Full Report με feedback από τους Επαγγελματίες Recruiters του CollegeLink!\nCollegeLink Webinar Series\nΣτα ολοκληρωμένα sessions του CollegeLink Webinar Series θα τα μάθετε όλα - από τη δημιουργία του βιογραφικού σας, τη σωστή δομή της συνοδευτικής σας επιστολής έως και πολύτιμα tips και συμβουλές για την επόμενη συνέντευξη εργασίας σας.\nWebinar: Πώς να φτιάξεις το Ιδανικό Βιογραφικό (24 Απρίλη | 17:30)\nΝα δημιουργείτε την επαγγελματική σας ταυτότητα.\nΝα δομείτε κατάλληλα το βιογραφικό σας.\nΝα αποφεύγετε τα συνηθέστερα λάθη ενός βιογραφικού.\nΤην πορεία που ακολουθεί το βιογραφικό σας από την αποστολή του έως και τη διαδικασία screening.\nWebinar: Πώς να φτιάξεις μία Σωστή Συνοδευτική Επιστολή (29 Απρίλη | 17:30)\nΓιατί χρειάζεται να στείλετε μια συνοδευτική επιστολή;\nΤί είναι απαραίτητο να συμπεριλάβετε σε μια συνοδευτική επιστολή;\nΠοιά είναι τα καίρια dos & donts μιας συνοδευτικής επιστολής;\n... Και, αφού τα μάθετε όλα αυτά θα έχετε την ευκαιρία να δημιουργήσετε βήμα βήμα τη δική σας συνοδευτική επιστολή παρέα πάντα με τους experts του CollegeLink!\nWebinar: Προετοιμασία συνέντευξης | Μάθε τα μυστικά των Recruiters! (6 Μαΐου | 17:30)\nΠοιες είναι οι πιο συνηθισμένες μορφές συνέντευξης;\nΤηλεφωνική Συνέντευξη: Σε ποιες ερωτήσεις θα κληθείς να απαντήσεις;\nΠοια είναι τα στάδια προετοιμασίας πριν την on site συνέντευξη;\nΠοιες είναι οι πιο συνηθισμένες ερωτήσεις συνέντευξης;\nΠώς πρέπει να συμπεριφερθείς κατά τη διάρκεια μιας συνέντευξης;\nΠοια είναι τα απαραίτητα βήματα που πρέπει να ακολουθήσεις μετά από μια συνέντευξη;\n...Και, αφού ενημερωθείτε, προβληματιστείτε και επεξεργαστείτε όλες τις πληροφορίες τι άλλο μένει; Μία mockup συνέντευξη φυσικά!\nΠοια είναι η διαδικασία συμμετοχής στα CollegeLink Webinar Series;\nΣυμπληρώστε τη φόρμα παρακολούθησης\nΔημιουργήστε το προφίλ σας στο CollegeLink